open-index/open-wikipedia-markdown huggingface dataset:
ယောခိုတောင် (ဟိဒခ)

**ယောခိုတောင်** (横山, Yoko-yama)  သည် ဂျပန်နိုင်ငံ၊ ဟော့ကိုင်းဒိုးကျွန်းရှိ ဟိဒခတောင်တန်းများတွင် ပါဝင်သည့် တောင်တစ်ခု ဖြစ်သည်။ ဤတောင်တွင် တောင်ထိပ်သုံးခု ရှိသည်။ ၎င်းတို့မှာ -

#မြောက်ယောခိုတောင်  (北横山, Kita-yoko-yama) - ၇၂၅.၃ မီတာ (၂၃၇၉.၆ ပေ)
#အလယ်ယောခိုတောင်ထိပ် (横山中岳, Yoko-yama-naka-dake) - ၇၂၄ မီတာ (၂၃၇၅ ပေ)
#တောင်ယောခိုတောင် (南横山, Minami-yoko-yama) - ၆၅၅ မီတာ (၂၁၅၀.၆ ပေ)  တို့ ဖြစ်ကြသည်။

## ကိုးကား
* Google Maps
* Geographical Survey Institute
* Shyun Umezawa, Yasuhiko Sugawara, and Jun Nakagawa, *Hokkaidō Natsuyama Gaido 4: Hidaka Sanmyaku no Yamayama* (北海道夏山ガイド4日高山脈の山やま), Sapporo, Hokkaidō Shimbunshya, 1991. 

ကဏ္ဍ:ဂျပန်နိုင်ငံရှိ တောင်များ
မရုတောင် (အဲဆန်)

**မရုတောင်** (丸山, Maru-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိုခိုဒတဲမြို့တွင် တည်ရှိသည့် တောင်တစ်ခု ဖြစ်သည်။ ဤတောင်သည် ခမဲဒကျွန်းဆွယ်ရှိ အသက်ဝင်နေသည့် မီးတောင်တစ်ခု ဖြစ်သည်။ ဤတောင်ကို "အဲဆန်မရုယမ" (恵山丸山)  ဟူသည့် အမည်ဖြင့်လည် သိကြသည်။

## ပေါက်ကွဲမှုသမိုင်းကြောင်း
မရုတောင်သည် လွန်ခဲ့သည့် ၂၀၀,၀၀၀ မတိုင်မီကာလအချို့က နောက်ဆုံးပေါက်ကွဲခဲ့သည်။

## ပြင်ပလင့်များ
* Esan Maruyama - Geological Survey of Japan
* 

## ကိုးကား
ကဏ္ဍ:ဂျပန်နိုင်ငံရှိ တောင်များ
၂၀၂၆ ဗင်နီဇွဲလား-အမေရိကန် ပဋိပက္ခ

**၂၀၂၆ ဗင်နီဇွဲလား-အမေရိကန် ပဋိပက္ခ** (တနည်းအားဖြင့် **အလုံးစုံဖြေရှင်းရေး စစ်ဆင်ရေး**၊ ) သည် ၂၀၂၆ ခုနှစ်၊ဇန်နဝါရီ ၃ ရက်တွင် အမေရိကန်ပြည်ထောင်စု က ဗင်နီဇွဲလားနိုင်ငံ သမ္မတအား မြို့တော် ကာရာကပ်စ်မြို့ အထိ စစ်ရေးဝင်ရောက် တိုက်ခိုက်မှု ပြုလုပ်ကာ ဖမ်းဆီးခေါ်ဆောင်သွားခဲ့သည့် ဖြစ်စဉ်ပဋိပက္ခဖြစ်သည်။

အမေရိကန်ပြည်ထောင်စုသည်  မူးယစ်ဆေးဝါး အကြမ်းဖက်ဝါဒကို တိုက်ဖျက်ရန် ကြိုးပမ်းမှုတစ်ရပ်အဖြစ် စစ်ဆင်ရေးဖြင့် ဗင်နီဇွဲလားအနီးရှိ ကာရေဘီယံရေပြင်တွင် အကြီးစားလေကြောင်းနှင့် ရေတပ်တပ်ဖွဲ့များကို လအတော်ကြာ တပ်ဖြန့်ချထားသည်။  

ကာရေဘီယံနှင့် ပစိဖိတ်အရှေ့ပိုင်းတွင် အမေရိကန်တပ်ဖွဲ့ဝင်များသည် မူးယစ်ဆေးဝါးကုန်ကူးသည့် သင်္ဘော ၃၀ ခန့်ကို တိုက်ခိုက်နစ်မြုပ်စေခဲ့ပြီး၊ လူပေါင်း ၁၀၀ ကျော် သေဆုံးခဲ့သည်။

၂၀၂၆ ခုနှစ်၊ဇန်နဝါရီ ၃ ရက်တွင် တောင်ပိုင်းလှံ စစ်ဆင်ရေး  ဟု အမည်ပေးထားသည့် အမေရိကန်၏ စစ်ဆင်ရေး၏ တစ်စိတ်တစ်ပိုင်းဖြစ်သော **အလုံးစုံဖြေရှင်းရေးစစ်ဆင်ရေး**ဖြင့်  ကာရာကက်စ်မြို့ကို အမေရိကန်တပ်များသည် တိုက်ခိုက်ပြီး ဗင်နီဇွဲလားသမ္မတ နီကိုလက်စ် မဒူရိုကို ပြည်ပသို့ ဖမ်းဆီးခေါ်ဆောင် ခဲ့သည်။  

## အလုံးစုံဖြေရှင်းရေး စစ်ဆင်ရေး 
အမေရိကန်ပြည်ထောင်စု သည် အထူးတပ်ဖွဲ့ဝင်များအတွက်  ကရာကက်စ်မြို့ရှိ နီကိုလက်စ် မဒူရို ၏ လုံခြုံရေးအိမ်ပုံစံတူ တစ်ခုကို ဖန်တီးကာ လအတန်ကြာ အထူးလျှို့ဝှက် လေ့ကျင့်မှုများ ပြုလုပ်ခဲ့သည်။

စစ်အေးကာလနောက်ပိုင်း လက်တင်အမေရိကနိုင်ငံတစ်နိုင်ငံအတွင်း စစ်ရေးအရ ကြားဝင်ဆောင်ရွက်မှုဖြစ်သည့်အတွက် သတင်းလုံခြုံရေးကို ထိန်းသိမ်းရန် အဆိုပါအစီအစဉ်ကို အမေရိကန်ပြည်ထောင်စု ကွန်ကရက် သို့ အကြောင်းကြားခြင်း၊ တိုင်ပင်ဆွေးနွေးခြင်း မပြုဘဲ လျှို့ဝှက်ထားခဲ့ကြသည်။

၂၀၂၆ ခုနှစ် ဇန်နဝါရီ ၃ ရက်တွင် ဝါရှင်တန် အပါအဝင် ကမ္ဘာတစ်ဝန်းကို အံ့အားသင့်စေခဲ့သော ညသန်းခေါင်ကျော် အချိန်တွင် ၂ နာရီ ၂၀ မိနစ်ကြာ ကြည်း–ရေ–လေ ပူးပေါင်းစစ်ဆင်ရေးဖြင့် မဒူရိုနှင့် ၎င်း၏ ဇနီးကို ကျူးဘားသက်တော်စောင့်များကြားမှ ဖမ်းဆီးခေါ်ထုတ်ခဲ့ကြသည်။

အဆိုပါစစ်ဆင်ရေးကို ဒေါ်လ်နယ် ထရမ့် သည် အိမ်ဖြူတော် အတွင်းရှိ အိမ်ဖြူတော် ကွပ်ကဲရေးရုံးခန်းမှ မဟုတ်ဘဲ Floridaပြည်နယ် Palm Beach မြို့ရှိ Mar-a-Lago ကလပ်မှနေ၍ စီအိုင်အေ ညွှန်ကြားရေးမှူး John Ratcliffe နှင့် နိုင်ငံခြားရေးဝန်ကြီး Marco Rubio တို့နှင့်အတူ တိုက်ရိုက် စောင့်ကြည့်ခဲ့သည်။

ဒေသစံတော်ချိန် စနေနေ့ မနက် ၄ နာရီ ၂၀ မိနစ်တွင် မဒူရိုနှင့် ၎င်း၏ ဇနီးကို ရဟတ်ယာဉ်ဖြင့် ဗင်နီဇွဲလားနိုင်ငံ လေပိုင်နက်အတွင်းမှ ဖမ်းဆီး ခေါ်ထုတ်ခဲ့ကြသည်။

## ကိုးကား 
ကဏ္ဍ:၂၀၂၆
ကဏ္ဍ:အမေရိကန်ပြည်ထောင်စု
ကဏ္ဍ:ဗင်နီဇွဲလားနိုင်ငံ
ကဏ္ဍ:အမေရိကန်ပြည်ထောင်စု၏ စစ်ဆင်ရေးများ
ကဏ္ဍ:အမေရိကန်ပြည်ထောင်စု၏ စစ်ရေး
ဣန္ဒြိယပရောပရိယတ္တဉာဏ်

**ဣန္ဒြိယပရောပရိယတ္တိဉာဏ်တော်** = မွန်မြတ်သော သတ္တဝါ, ယုတ်ညံ့သော သတ္တဝါတို့၏ ဣန္ဒြေ အနုံ့အထက် အနုအရင့်ကို သိတော်မူသော ဉာဏ်တော်။ [ဘုရားရှင်သည် သတ္တဝါတို့၏ အတွင်းအဇ္ဈာသယဓာတ်ခံကိုလည်း သိတော်မူ၏။ (အတွင်းအဇ္ဈာသယဓာတ်ဟူသည် လောကသည် မြဲ၏၊လောကသည် မမြဲ - ဤသို့ စသော အတ္တဝါဒနှင့် စပ်သော အတွင်း အဇ္ဈာသယဓာတ်များတည်း။) ယင်းတို့၌ ကိန်းဝပ် တည်နေသော အနုသယဓာတ်ကိုလည်း သိတော်မူ၏။ ပုညာဘိသင်္ခါရ, အပုညာဘိသင်္ခါရ, အာနေဉ္ဇာဘိ သင်္ခါရ စသည့် စရိုက်အမျိုးမျိုးကိုလည်း သိတော်မူ၏။ ယုတ်ညံ့သော နှလုံးသွင်းဓာတ်ခံ, မွန်မြတ်သော နှလုံး သွင်းဓာတ်ခံဟူသည့် အဓိမုတ္တိကိုလည်း သိတော်မူ၏။ ပညာမျက်စိ၌ ကိလေသာ မြူမှုန် နည်းပါးသော သတ္တဝါ, ကိလေသာ မြူမှုန် များပြားသော သတ္တဝါ, သဒ္ဓါ ဝီရိယ သတိ သမာဓိ ပညာဟူသည့် ထက်မြက် သော ဣန္ဒြေရှိသော သတ္တဝါ, နုံ့သော ဣန္ဒြေရှိသော သတ္တဝါ, ကောင်းသော အခြင်းအရာ ရှိသော သတ္တဝါ, မကောင်းသော အခြင်းအရာ ရှိသော သတ္တဝါ, သစ္စာ လေးပါးတရားတော်ကို သိလွယ်သော သတ္တဝါ, သိနိုင် ခဲသော သတ္တဝါ, ကျွတ်ထိုက်သော သတ္တဝါ, မကျွတ် ထိုက်သော သတ္တဝါတို့ကို ဟုတ်တိုင်းမှန်စွာ သိတော် မူ၏။]
ကွန်စတန်တီနိုပိုလိစ်

thumb|300x300px|ကွန်စတန်တီနိုပိုလိစ်၏ မြေပုံ
thumb|300x300px|ကွန်စတန်တီနိုပိုလိစ်၏ ကောင်းကင် စိတ်ကူးယဉ်မြင်ကွင်း (ဂရပ်ဖစ်)
**ကွန်စတန်တီနိုပိုလိစ်**(, , , )သည် ယနေ့ခေတ် တူကီယဲနိုင်ငံ အစ္စတန်ဘူလ်၏ ယခင်အမည်ဖြစ်ပြီး ရောမအင်ပါယာ၊ လက်တင်အင်ပါယာနှင့် အော်တိုမန်အင်ပါယာတို့၏ မြို့တော် ဖြစ်ခဲ့သည်။

ကွန်စတန်တီနိုပိုလိစ်မြို့ကို ၃၃၀ ခုနှစ်တွင် ရောမဧကရာဇ်က မဟာကွန်စတန်တီနုစ်  ရှေးဟောင်း ဂရိကိုလိုနီ ဘီဇန်တီအူမ်(, )မြေတွင် တည်ထောင်ခဲ့သည်။ ဤမြေသည် ရှေးပဝေသဏီကတည်းက အာရှနှင့် ဥရောပအကြား ကုန်သွယ်မှုကုန်သွယ်မိကနေရာတစ်ရွှေဦးချို (Horn Bay) အမည်ရှိ သဘာဝ ဆိပ်ကမခဲ့်း တစ်ခုရှိသည်။ မြို့အမည် ကွန်စတန်တီနိုပိုလိစ်မှာ 'ကွန်စတန်တီနုစ်၏ မြို့တော်' ဟု အဓိပ္ပာယ်ဆောင်သည်။
မယတောင်

]]

**မယတောင်** (摩耶山, Maya-san) သည် ဂျပန်နိုင်ငံ၊ ဟယောဂေါ့ခရိုင်၊ ခိုးဘဲမြို့တွင် တည်ရှိသည့် တောင်တစ်ခု ဖြစ်သည်။ ဤတောင်သည် ရော့ခိုးတောင်တန်းများတွင် ပါဝင်သည်။ ထိုတောင်တန်းတွင်လည်း အဓိကျသည့် တောင်တစ်ခု ဖြစ်သည်။ အနောက်ရော့ခိုးတောင်တန်းများထဲတွင် လည်ပတ်သူများအတွက် အထင်ရှားဆုံးတောင်ထိပ်လည်း ဖြစ်သည်။

## အကြောင်းအရာ
ရော့ခိုးတောင်တန်းတွင် ခရီးသွားများ အဓိကသွားရောက်လည်ပတ်ကြသည့် တောင်နှစ်ခုရှိပြီး မယတောင်သည်ထိုအထဲမှ တစ်ခု ဖြစ်သည်။ မယတောင်တွင် အောက်ခြေမှ တောင်ထိပ်အထိ ချိတ်ဆက်ထားသည့် လမ်းကြောင်းရှိသည်။ ၎င်းတို့မှာ မယကေဘယ်ကားလိုင်းနှင့် မယကြိုးလိုင်းတို့ ဖြစ်ကြသည်။ အိုခုယမကားလမ်းမှတဆင့်လည်း ဘတ်စကားဖြင့် တောင်အောက်ခြေမှ တောင်ထိပ်အထိ အလွယ်တကူ သွားရောက်နိုင်သည်။ မယတောင်မှတဆင့် ခိခန်းဟိဒိုင်းဧရိယာနှင့် ရော့ခိုးတောင်ထိပ်သို့ ဘတ်စကားဖြင့် လွယ်လင့်တကူ သွားရောက်နိုင်သေးသည်။ မယတောင်သည် "ဆဲတိုနိုင်းခိုင်းအမျိုးသားဥယျာဉ်နယ်မြေ" တွင် ပါဝင်ပြီး တောင်ပေါ်မှ ကြည့်ရှုခံစားရသည့်မြင်ကွင်းများကြောင့် လူသိများသည်။ အထူးသဖြင့် ခိခုဆဲဒိုင်း ဟု အမည်ရှိသည့် ရှုခင်းကြည့်နေရာမှ အိုဆာကာကမ်းခြေ၊ ခိုးဘဲ၊ နိရှိနိုမိယ၊ အမဂဆခိ၊ အိုဆာကာ၊ ဆခိုင်း၊ ဒေသရှိ အဓိကလေဆိပ်နှစ်ခုဖြစ်သည့် ခန်းဆိုင်းနိုင်ငံတကာလေဆိပ်နှင့် ခိုးဘဲလေဆိပ် စသည်တို့ကို ကြည့်ရှုနိုင်သည်။ ထိုနေရာမှ ကြည်ရှုရသည့် ညဘက်မြင်ကွင်းကို "ဒေါ်လာ သန်း ၁၀၀ ထိုက်တန်သည့် မြင်ကွင်း" ဟုပင် တင်စားပြောဆိုကြသည်။ ဟခိုဒတဲ၊ နဂဆခိ တို့နှင့်အတူ ဂျပန်နိုင်ငံတွင် ညဘက်မြင်ကွင်းအလှဆုံးမြင်ကွင်း သုံးခုထဲမှ တစ်ခုအပါအဝင်ဖြစ်သည်။

## သမိုင်းကြောင်း
မယတောင်၏ သမိုင်းကြောင်းသည် တန်းဂျောကျောင်းတော် နှင့် ဆက်စပ်နေသည်။ တန်းဂျောကျောင်းတော်ကို ၆၄၆ ခုနှစ်တွင် ရဟန်း ဟိုဒိုက တည်ထောင်ခဲ့သည်။ ၈ ရာစုကာလတွင် အခြားသောရဟန်းဖြစ်သည့် ခိုဘိုက ဗုဒ္ဓ၏ မိခင်ဖြစ်သည့် "မယ" (မာယာ) ရုပ်တုကို ရှေးခတ်အိန္ဒိယမှ ဆောင်ယူလာခဲ့သည်။ ထို့နောက်တွင် ဗုဒ္ဓ၏ မိခင် မယ်တော်မာယာကို အစွဲပြု၍ "မယတောင်" ဟု တွင်ခဲ့သည်။

တန်းဂျောကျောင်းတော် (Tenjo-ji) သည် ရှေးကာလကြာမြင့်စွာကတည်းက ဩဇာလွှမ်းမိုးမှုရှိခဲ့သည့် ကျောင်းတော်တစ်ခု ဖြစ်သည်။ ၁၉၇၅ ခုနှစ်တွင် စိတ္တဇရောဂါသည်တစ်ဦးသည် တောင်ထိပ်အနီးတွင် ရှိသည့် မူလကျောင်းတော်ကို မီးရှို့ဖျက်ဆီးခဲ့သည်။ ထို့အတွက် ကျောင်းအသစ်ကို မြောက်ဘက်ရှိ အနည်းငယ်ပိုမြင့်သည့်နေရာတွင် တည်ဆောက်ခဲ့သည်။ လက်ရှိအချိန်တွင် မြင်တွေ့နေရသည့် မယ်တော်မာယာရုပ်တုကို ခိုးဘဲမြို့တွင် နေထိုင်သည့် အိန္ဒိယလူမျိုးတစ်ဦးက ၁၉၇၆ ခုနှစ် ကျောင်းတော်ကို ပြန်လည်မွမ်းမံတည်ဆောက်သည့်အချိန်တွင် ပူးပေါင်းပါဝင်ကာ လှူဒါန်းခဲ့သည်။ ၎င်းရုပ်တုသည် အိန္ဒိယနိုင်ငံ၊ Jaipur မြို့တွင် ထုလုပ်ထားသည်။

## သွားရောက်မှု
တောင်ထိပ်သို့ တက်ရောက်နိုင်သည့် နည်းလမ်းများစွာ ရှိသည်။ အောက်ဖော်ပြပါလမ်ကြောင်းများသည် ကေဘယ်ကားလမ်းနှင့် ကြိုးလမ်းများ ဖြစ်ကြသည်။
* Maya Cable Shita – (Maya Cable) -  Niji no Eki – (Maya Ropeway) – Hoshi no Eki
* Rokko Cable Shita – (Rokko Cableway) – Rokko Sanjo – (Rokko Maya Sky-Shuttle Bus) – Mount Maya
* Kitano Itchome - (Shinkobe Ropeway) – Nunobiki Hurb Garden – (Walk) – Mount Maya
* Shin-Kobe Station – (Walk: Kyumayado - Gakko Rindo - Tengumichi) – Mount Maya
* Maya Cable Shita – (Walk: Uenomichi) – Mount Maya

## ကိုးကား
* GSI map from Geospatial Information Authority of Japan
* Setouchi National Park
* ‘Rokko Maya’

ကဏ္ဍ:ဂျပန်နိုင်ငံရှိ တောင်များ
ခင်ပုတောင် (ခုမမိုတို)

**ခင်ဘိုးတောင်** (金峰山, Kinbō-san) သည် ဂျပန်နိုင်ငံ၊ ခုမမိုတိုစီရင်စု၊ ခုမမိုတိုမြို့၏ အနောက်ဘက်တွင် တည်ရှိသည့် မီးတောင်တစ်ခု ဖြစ်သည်။ ဤတောင်ကို ခင်ပိုးတောင် (金峰山, Kinpō-san) ဟူသည့် အမည်ဖြင့်လည်း သိကြသည်။ ဤတောင်မှနေ၍ ခုမမိုတိုမြို့ကို အပေါ်စီးမှ ကြည့်ရှုခံစားနိုင်သည်။ ဤတောင်တွင် တီဗွီနှင့် ရေဒီယိုအသံလွှင့်အင်တင်နာများလည်း တပ်ဆင်ထားရှိသည်။

## ပထဝီသွင်ပြင်
## သမိုင်းကြောင်း
ခင်ဘိုးတောင်သည် အဆိုတောင်ထက် သက်တမ်းပိုမိုကြာမြင့်သည့်တောင်ဖြစ်သည်။ ခင်ဘိုးတောင်သည် နှစ်သန်း ၁၀၀ အကြာက ဖြစ်ပေါ်လာခဲ့သည်။ လွန်ခဲ့သည့် နှစ်ပေါင်း ၅၆ သန်းမှ ၅၀ သန်းကာလတွင် မီးတောင်ပေါက်ကွဲမှုများ ဖြစ်ပေါ်လာခဲ့သည်။ နောက်ဆုံးအကြိမ်ပေါက်ကွဲမှုသည် ၂၀၀,၀၀၀ မှ ၁၅၀,၀၀၀ ကာလအကြာတွင် ဖြစ်ပွားခဲ့သည်။ ၁၈၈၉ ခုနှစ်တွင်၊ တောင်အောက်ခြေတွင် ပြင်အား ၆.၃ အဆင့်ရှိငလျင်လှုပ်ခတ်ခဲ့သည်။ ၂၀၁၆ ခုနှစ်တွင် "၂၀၁၆ ခုမိုတိုငလျင်များ" ၏ ရှေ့ပြေးလှုပ်ခတ်မှုများသည် ခင်ဘိုးတောင်အောက်ခြေကို ထိခိုက်ခဲ့သည်။

## ပြင်ပလင့်များ
* 
* Kinbo (Kinpo) Zan - Geological Survey of Japan
* 

## ကိုးကား
ကဏ္ဍ:ဂျပန်နိုင်ငံရှိ တောင်များ
တပ်ပုခေါ့ပုတောင်

**တပ်ပုခေါ့ပုတောင်** (多峰古峰山, Tappukoppu-san) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ရှိခိုဆွတ် - တိုယ အမျိုးသားဥယျာဉ်နယ်မြေတွင် တည်ရှိသည့် တောင်တစ်ခု ဖြစ်သည်။ ဤတောင်သည် ရှိခိုဆွတ်ရေကန်၏ တောင်ဘက်ကမ်းခြေတွင် တည်ရှိနေသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
နဂမိနဲတောင်

**နဂမိနဲတောင်** (長峰山, Nagamine-san) သည် ဂျပန်နိုင်ငံ၊ ဟယောဂေါ့ခရိုင်၊ ခိုးဘဲမြို့၊ နဒတွင် တည်ရှိသည်။ အမြင့် ၆၈၇.၈ မီတာ (၂၂၅၇ ပေ) ရှိသည်။ ဤတောင်သည် ရော့ခိုးတောင်တန်းများတွင် ပါဝင်ကာ အဓိကကျသည့် တောင်တစ်ခု ဖြစ်သည်။ "နဂမိနဲ" ဟူသည့် အမည်သည် "ရှည်လျားသည့်ကျောရိုးရှိသည့်တောင်" ဟု အဓိပ္ပါယ်ရသည်။

## အကြောင်းအရာ
နဂမိနဲတောင်သည် ရော့ခိုးတောင်တန်းများပါဝင်သည့် တောင်ကျောရိုးပေါ်ရှိ တောင်တစ်ခု ဖြစ်သည်။ ဤတောင်၏ ကျောရိုးသည် တောင်ဘက်သို့ ဖြန့်ကျက်တည်ရှိနေသဖြင့် အိုဆာကာ - ခိုးဘဲမြို့ပြဒေသနှင့် ဆက်စပ်တည်ရှိနေသည်။ ထို့အတွက်ကြောင့် လည်ပတ်သူများသည် တောင်ထိပ်မှ နေရာ မြို့ပြ၏ ရှုခင်းကို ကြည့်ရှုနိုင်သဖြင့် နှစ်သက်ကြသည်။ တောင်ထိပ်တွင် တန်းဂုဇုခ (Tenguzuka) ဟု ခေါ်သည့် ကျောက်တုံးတစ်ခုလည်း ရှိသည်။ ဤတောင်သည် "ဆဲတိုနိုင်းခိုင်းအမျိုးသားဥယျာဉ်နယ်မြေ" အတွင်းတွင် တည်ရှိသည်။

## တောင်တက်လမ်း
တောင်ထိပ်သို့ တက်ရောက်နိုင်သည့် အဓိကလမ်းကြောင်းနှစ်ခု ရှိသည်။ တစ်ခုမှာ ဟန်းခယူးရောခိုးဘူတာမှ ဖြစ်ပြီး၊ အခြားတစ်ခုမှာ အိုးဂျိ - ခိုးအန်းဘူတာမှ သွားရောက်ရသည့်လမ်းကြောင်း ဖြစ်သည်။ တောင်ပေါ်သို့ ထိုဘူတာများမှ တက်ရောက်ချိန် တစ်နာရီခွဲကြာမြင့်သည်။

## သွားရောက်မှု
* Rokko Station of Hankyu Kobe Line
* Ōji-kōen Station of Hankyu Kobe Line

## ရုပ်ပုံများ

Image:Nagamine02.JPG|တောင်ထိပ်တွင် ရှိသည့် တန်းဂုအိဝကျောက်တုံး(11/2008)
Image:Nagamine03.JPG|တောင်ထိပ်မြင်ကွင်းတစ်ခု(11/2008)
Image:Nagamine04.JPG|တောင်အလယ်တွင် ရိုက်ကူးထားသည့် မြင်ကွင်းတစ်ခု (11/2008)
Image:Nagamine05.JPG|နဂမိနဲတောင်မှ မြင်ရသည့် ရော့ခိုးတောင် (11/2008)
Image:Nagamine06.JPG|နဂမိနဲတောင်ထိပ်မှ မြင်ရသည့် အိုဆာကာမြို့ပြ (11/2008)
Image:Nagamine07.JPG|နဂမိနဲတောင်ထိပ်မှ မြင်ရသည့် ရော့ခိုးကျွန်း (11/2008)
Image:Nagamine08.JPG|တောင်ထိပ်မှ မြင်ရသည့် ခိုးဘဲတက္ကသိုလ် (11/2008)
Image:Nagamine09.JPG|တောက်သို့သွားရာလမ်းရှိ မြင်ကွင်းတစ်ခု(11/2008)

## ကိုးကား
ကဏ္ဍ:ဂျပန်နိုင်ငံရှိ တောင်များ
ပရူးနပ်စ် စီရာဆိုဒီးစ်

***ပရူးနပ်စ် စီရာဆိုဒီးစ် (Prunus cerasoides)*** ကို **ဟိမဝန္တာတောချယ်ရီ၊** **ချယ်ရီချဉ်**  သို့မဟုတ် **pahhiya** ဟု လူသိများပြီး နှင်းဆီ မျိုးရင်းတွင် ပါဝင်သော အရွက်ကြွေ ချယ်ရီပင် မျိုးစိတ်တစ်ခုဖြစ်သည်။
အဲတောင်

(left)]]

**အဲတောင်** (恵山, E-san) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟခိုဒတဲမြို့၏ အရှေ့ဘက်တွင် တည်ရှိသည်။ ဤတောင်သည် ခမဲဒကျွန်းဆွယ်တွင် တည်ရှိနေပြီး အသက်ဝင်နေသည့် မီးတောင်တစ်ခု ဖြစ်သည်။ ခမဲဒကျွန်းဆွယ်သည်ပင် ၎င်းထက်ပိုမိုကြီးမားသည့် အိုရှိမကျွန်းဆွယ်၏ အစိတ်အပိုင်းတစ်ခုအနေဖြင့် တည်ရှိသည်။ ဤတောင်သည် အဲဆန်စီရင်စုအမျိုးသားဥယျာဉ်နယ်မြေ၏ အစိတ်အပိုင်းတစ်ခုလည်း ဖြစ်သည်။

## ပထဝီသွင်ပြင်
တောင်ကို အယ်ကာလီမဟုတ်သည့် မီးတောင်ကျောက်များဖြင့် ဖွဲ့စည်းထားသည်။ တောင်ထိပ်သည် ချော်ရည်များထွက်လာသဖြင့် ဖြစ်ပေါ်လာသည့် အမိုးခုံးသဏ္ဌာန်ဖြစ်တည်နေသည်။

## ပေါက်ကွဲမှုဖြစ်စဉ်များ
နောက်ဆုံးအကြိမ်ပေါက်ကွဲမှုမှာ ၁၈၇၄ ခုနှစ်၊ ဇွန်လ ၈ ရက်နေ့တွင် ဖြစ်သည်။ မှတ်တမ်းတင်နိုင်ခဲ့သည့် အစောဆုံးပေါက်ကွဲမှုသည် ၁၈၄၆ ခုနှစ်၊ နိုဝင်ဘာလ ၁၈ ရက်ဖြစ်သည်။ ပေါက်ကွဲမှုကြောင့် အိမ်များစွာတို့နှင့် အဆောက်အဦများစွာ ပျက်စီးခဲ့သည်။

## ပြင်ပလင့်များ
* Esan - Japan Meteorological Agency 
*  - Japan Meteorological Agency
* Esan - Geological Survey of Japan
* Esan: Global Volcanism Program - Smithsonian Institution

## ကိုးကား
စစ်အင်ဂျင်နီယာတပ်ဖွဲ့

**တပ်မတော်(ကြည်း) စစ်အင်ဂျင်နီယာတပ်ဖွဲ့**သည် မြန်မာ့တပ်မတော် ကြည်းတပ်၏ တိုက်ပွဲဝင် စစ်မြေပြင်အင်ဂျင်နီယာလုပ်ငန်းများအတွက် အဓိကကျသော စစ်လက်ရုံးတပ်ဖွဲ့တစ်ခုဖြစ်သကဲ့သို့ စစ်ထောက်ဆိုင်ရာ တည်ဆောက်ရေးလုပ်ငန်းများအတွက်လည်း အဓိကကျသော စစ်အကူလက်ရုံးတပ်ဖွဲ့တစ်ခုလည်းဖြစ်သည်။

## သမိုင်းအကျဉ်း 
စစ်အင်ဂျင်နီယာတပ်ဖွဲ့သည် ၁၉၄၇ ခုနှစ်တွင် ဗြိတိသျှအိန္ဒိယရှိ Madras Sapper Miners Corps မှ Burma Sapper Miners Corps အဖြစ် သီးခြားခွဲထုတ်၍ဖွဲ့စည်းခဲ့ချိန်မှ စတင် သန္ဓေတည်ခဲ့သည်။ ၁၉၄၉ ခုနှစ်တင် မြန်မာနိုင်ငံပြည်တွင်းစစ် စတင်ချိန်တွင် ပြင်ဦးလွင် မြို့ရှိ လေ့ကျင့်ရေးအင်ဂျင်နီယာတပ်ရင်းသည် ကရင်အမျိုးသားကာကွယ်ရေးအဖွဲ့ကို တိုက်ခိုက်၍ မြို့ကို ပြန်လည်သိမ်းပိုက်ခဲ့သည်။  ဤသည်မှာ ၁၉၄၉ ခုနှစ်တွင် တပ်ဖွဲ့ကို ဖွဲ့စည်းရန် ဦးတည်စေခဲ့သည်။  ၎င်းတိုက်ပွဲတွင် လေ့ကျင့်ရေးအင်ဂျင်နီယာတပ်ရင်းမှ တပ်ကြပ်ကြီး လှမောင်၏ဇနီးဖြစ်သူ *သူရ မချစ်ပို* သည် သူမ၏ ရဲစွမ်းသတ္တိကြောင့် တပ်မှူးအဖြစ် ခန့်အပ်ခံရပြီး မြန်မာနိုင်ငံတွင် စစ်အင်ဂျင်နီယာတပ်ဖွဲ့၏ ပထမဆုံး အမျိုးသမီးတပ်မှူး ဖြစ်လာခဲ့သည်။ 

စစ်အင်ဂျင်နီယာတပ်ဖွဲ့သို့ ဝင်ရောက်လာသော တပ်သားသစ်များကို ၎င်းတို့၏ ပညာရေးအဆင့်အပေါ် အခြေခံ၍ အထွေထွေစစ်ဘက်ဆိုင်ရာ အရည်အချင်းလိုအပ်ချက်များအဖြစ် အမျိုးအစားခွဲခြားသည်။ အင်ဂျင်နီယာဘွဲ့ရရှိထားသူများအား စစ်မှုထမ်း ၃ နှစ်ပြီးနောက် တပ်ကြပ်ကြီးများအဖြစ် ခန့်အပ်သည်။ မြန်မာ့တပ်မတော်၏ အခြားတပ်ဖွဲ့များကဲ့သို့ပင် စစ်အင်ဂျင်နီယာတပ်ဖွဲ့ဝင်များသည် အင်ဂျင်နီယာပညာရပ်များသာမက စစ်ပညာနှင့် သေနင်္ဂဗျူဟာများကိုလည်း တတ်မြောက်ကျွမ်းကျင်ရန် လိုအပ်သည်။ 

## ကိုးကား 
ကဏ္ဍ:တပ်မတော် (ကြည်း)
ဟချိမန်းတောင်

**ဟချိမန်းတောင်** (八面山, Hachimen-zan) သည် ဂျပန်နိုင်ငံ၊ အိုးအိတစီရင်စု၊ နခဆွတ်မြို့တွင်ရှိသည့် တောင်ကုန်းတစ်ခု ဖြစ်သည်။ အမြင့် ၆၅၉.၄ မီတာ (၂၁၆၃ ပေ) ရှိသည်။ နခဆွတ်မြို့တွင် အထင်ကရအဖြစ်ဆုံးတောင်ကုန်းဖြစ်ပြိး မြို့၏ သင်္ကေတလည်း ဖြစ်သည်။

တောင်ကို မည်သည့်အရပ်မျက်နှာမှ ကြည့်ရှုသည်ဖြစ်သည်ဖြစ်စေ ပုံသဏ္ဌာန်အားဖြင့် အတူတူပင် မြင်ရသည်။ ထို့အတွက်ကြောင့် တောင်၏ အမည်သည်လည်း ဟချိမန်းဇန် (အဓိပ္ပါယ် - မျက်နှာရှစ်ခုပါရှိသည့်တောင်) ဟု တွင်ခဲ့သည်။ တစ်ခါတရံ ဤတောင်ကို "ယယမ" (箭山, အဓိပ္ပါယ်. "မြားတောင်")ဟုလည်း ခေါ်ကြသည်။ အကြောင်းရင်းမှာ တစ်ချိန်တုန်းက ဤတောင်တွင် ဝါးအမျိုးအစားတစ်ခုဖြစ်သည့် "မြားဝါး" (arrow bamboo) များ ဖြစ်ထွန်းခဲ့သည့်အတွက် ဖြစ်သည်။

## ဂျင်းဂုဂျိ
ရှေးကာလကတည်းက ဟချိမန်းတောင်သည် ဗုဒ္ဓဘာသာအတွက် အထွတ်အမြတ်ထားရာတောင်တစ်ခု ဖြစ်ခဲ့သည်။ တောင်ပေါ်ရှိ ငြိမ်းချမ်းရေးပန်းခြံကပ်လျက်တွင် "ဂျင်းဂိုဂျိ" (神護寺) ဟုခေါ်သည့် ဗုဒ္ဓဘာသာကျောင်းတော်ရှိသည်။ ကျောင်းတော်တွင် အရှည် ၇.၈ မီတာ၊ အမြင့် ၁.၄ မီတာ ရှိသည့် ကျောက်ဆင်းတုတစ်ခု ရှိသည်။ မင်းဆင်းတုသည် လျောင်းတော်မူဗုဒ္ဓရုပ်ပွားတော်ဖြစ်ကာ ၁၉၇၂ ခုနှစ်တွင် ထုလုပ်ပြီးစီးခဲ့သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ချိဂိုဂဘခတောင်

**ချိဂိုဂဘခတောင်** (稚児ヶ墓山, Chigogabaka-yama သည် ဂျပန်နိုင်ငံ၊ ဟယောဂေါ့ခရိုင်၊ ခိုဘဲမြို့၊ ခိတရပ်ကွက်တွင် ရှိသည့် တောင်တစ်ခု ဖြစ်သည်။ တန်းဂျောတောင်တန်းတွင် ပါဝင်သည့်တောင်ဖြစ်ပြီး အမြင့် ၅၉၆.၃ မီတာ (၁၉၅၆ ပေ) ရှိသည်။

## အကြောင်းအရာနှင့် သမိုင်းကြောင်း
တန်းဂျောတောင်တန်းတွင် အမြင့်ဆုံးတောင်ဖြစ်သည်။ တန်းဂျောတောင်တန်းသည် ရော့ခိုးတောင်တန်းများ၏ အစိတ်အပိုင်းတစ်ခုအနေဖြင့် တည်ရှိသည်။ ချိဂိုဂဘခ (Chigogabaka) ၏ အဓိပ္ပါယ်မှာ "ကလေးသင်္ချိုင်း" ဖြစ်သည်။ လက်တွေ့တွင်လည်း တောင်ထိပ်အနီး၌ ကလေးသင်္ချိုင်းတစ်ခု ရှိနေသည်။ ၁၅၈၀ ပတ်ဝန်းကျင်လောက်က Oda Nobunaga ၏ လက်အောက်ငယ်သားဖြစ်သည့် တိုယောတိုမိဟိဒယောရှိ၏ စစ်သားများ၏ သတ်ဖြတ်ခြင်းခံခဲ့ရသည့် ကလေးများဖြစ်ကြသည်ဟု ဆိုကြသည်။ ထိုအချိန်တွင်ပင် တန်းဂျောတောင်၏ တောင်ထိပ်တွင် "မယောယောဂျိ" ဟုအမည်ရှိသည့် ထင်ရှားသည့် ဗုဒ္ဓဘာသာကျောင်းတော်တစ်ခု ရှိခဲ့သည်။ ထိုကျောင်းတော်သည် မိခိရဲတိုက်တွင် နေထိုင်၏ ဘက်ရှောနဂဟရု (Bessho Nagaharu) ၏ ဘေးအနားတွင် တည်ရှိခဲ့သည်။ ဟိဒဲယောရှိသည် ဘက်ရှောနဂဟရု ကို တိုက်ခိုက်ခဲ့သည်။ ထို့နောက်တွင် ကျောင်းတော်ကို မီးရှို့ကာ များစွာသော ရဟန်းများနှင့် သူတို့၏ မိသားစုဝင်များကို သတ်ဖြတ်ခဲ့သည်။ ကျောင်းတော်၏ အနီးဝန်းကျင်တွင် နေထိုင်ကြသူများသည် သေဆုံးခဲ့ကြရသူများအပေါ် သနားကရုဏာဖြစ်ခဲ့ကြရသည်။ အထူးသဖြင့် ကလေးများအပေါ် အထူးသနားခဲ့ကြပြီး တောင်ထိပ်တွင် ၎င်းတို့၏ သင်္ချိုင်းကို ပြုလုပ်ခဲ့ကြသည်။

## သွားရောက်မှု
*Ōtaki Bus Stop of Kobe City Bus

## ရုပ်ပုံများ

Image:Tanjosankei01.JPG|မနက်ခင်းအချိန် မြင်ရသည့် တန်းဂျောတောင်တန်း(10/2008)
Image:Tanjosankei02.JPG|တောင်ဘက်အရပ်မှ မြင်ရသည့် ချိဂိုဂဘခတောင် (10/2008)
Image:Tanjosankei03.JPG|ချိဂိုဂဘခတောင်ထိပ် (10/2008)

## ကိုးကား
*‘’Kansaishuhen no Yama 250’’, Yama to Keikokusha Osakashikyoku
*Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
အိခိုမတောင်

**အိခိုမတောင်** (生駒山, Ikoma-yama) သည် ဂျပန်နိုင်ငံ၊ အိုဆာကာစီရင်စုနှင့် နာရစီရင်စုတို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ အိခိုမတောင်တန်းတွင် အမြင့်ဆုံးတောင်ဖြစ်သည်။ အမြင့် ၆၄၂ မီတာ ရှိသည်။ 

အိခိုမတောင်သည် "ခွန်းဂိုး - အိခိုမ - ခိဆန်း အမျိုးသားဥယျာဉ်နယ်မြေ" ၏ အစိတ်အပိုင်းအနေဖြင့် တည်ရှိသည်။ ခန်ဆိုင်းဒေသရှိ ပျော်ပွဲစားထွက်ရာ ထင်ရှားသည့်နေရာများထဲမှ တစ်ခုလည်း ဖြစ်သည်။ တောင်ထိပ်တွင် ခန်းဆိုင်းဒေသအတွက် ရုပ်သံထုတ်လွှင့်မှုဆိုင်ရာ တီဗွီတာဝါတိုင်များစွာနှင့် "အိခိုမဆန်းဂျောဖျော်ဖြေရေးကပန်းခြံ" လည်းရှိသည်။ 

## သမိုင်းကြောင်း
အိခိုမတောင်သည် ရှေးခေတ်ဂျပန်လူမျိုးများအတွက် ဝတ်ပြုဆုတောင်းရာအဓိကကျသည့်နေရာတစ်ခု ဖြစ်ခဲ့သည်။ တောင်၏ အရှေ့ဘက်တောင်ခြေတွင် "အိခိုမဂျင်းဂျ" ဟုအမည်ရှိသည့် နတ်ကျောင်းရှိသည်။ ဤနတ်ကျောင်းသည် ၅ ရာစုကာလကတည်းက တည်ရှိခဲ့သည်။ တောင်နှင့် တောင်ထိပ်အနီးအနားရှိ "ဟိုဇန်းဂျိ" ကျောင်းတော်သည် အမျိုးသားသဘာဝရှုခင်းများကို ကြည့်ရှုဆင်နွှဲရာနေရာများ ဖြစ်သည်။

ဒုတိယကမ္ဘာစစ်ပြီးနောက်တွင် အနောက်ဘက်တောင်ခြေတွင်သည် ကိုရီးယားလူမျိုးအခြေချနေထိုင်သူများနှင့် ကိုရီးယားလူမျိုးများ အထူးသဖြင့် အမျိုးသမီးများ၏ စိတ်သန့်ရှင်းစင်ကြယ်စေရန် ဝတ်ပြုဆုတောင်းသည့် ယုံကြည်မှုဆိုင်ရာ အဆောက်အဦများကို စတင်တည်ဆောက်လာခဲ့သည်။

မြို့သည်လည်း တောင်တွင် ခင်တဲဆွတ်ရထားလိုင်းအတွက် ဥမင်ဖောက်လုပ်ခဲ့သည်။ ခရီးသွားများအတွက်လည်း ကျောင်းတော်တွင် နားနေရန် တည်းခိုခန်းများ၊ စားသောက်ဆိုင်များကို ဖွင့်လှစ်ခဲ့ကြသည်။ ပစိဖိတ်စစ်ပွဲပြီးဆုံးပြီးနောက်တွင် ဤတောင်ဧရိယာသည် လှုပ်ရှားသက်ဝင်နေသည့် ဖျော်ဖြေရေးနေရာတစ်ခုအဖြစ်သို့ ပြောင်းလဲတိုးတက်သွားသည်။ ဒေသခံ ဖျော်ဖြေတင်ဆက်သူ ဂဲရှ (geisha) များလည်း ပေါ်ထွန်းလာခဲ့သည်။

အိခိုမသည် လက်ရှိအချိန်တွင်ပင် ရှေးခေတ်အငွေ့အသက်များနှင့် ကျဉ်းမြောင်းသည့်လမ်းများလည်း ကျန်ရှိနေသေးသည်။ အိခိုမတွင် ဂျပန်ရိုးရာအနုပညများဖြစ်သည့် ဂျပန်အကနှင့် တေးဂီတများဖြင့် အသက်ဝင်လျက်ရှိသည်။ တောင်ပေါ်ရှိ ကျောင်းတော်နေရာမှ မြို့သို့ ဆင်းသက်ရာ လမ်းတစ်လျှောက်သည် ချယ်ရီပန်းပင်များဖြင့် လှပသည့်နေရာဖြစ်သည်ဟု ဆိုကြသည်။ ဆင်တဲဆွတ်ကော်ပိုရေးရှင်းသည် အိခိုမတောင်တွင် ကောင်းကင်ဒိုင်ဗင်ပစ်နိုင်သည့် ဝန်ဆောင်မှုကို အကောင်အထည်ဖော်ခဲ့သည်။

## ပထဝီသွင်ပြင်
### ရာသီဥတု
အိခိုမတောင်သည် နွေရာသီတွင် နွေးထွေးပြီး ဆောင်းရာသီတွင် အေးမြသည်။ ဆောင်းရာသီတွင် နှင်းသည် အနည်းငယ်မှ ကျဆင်းမှုမရှိဘဲ ရှိတတ်သည်။ နှစ်ပတ်လည်ပျမ်းမျှအပူချိန်သည် ၁၂.၁ ဒီဂရီစင်တီဂရိတ် (၅၃.၈ ဒီဂရီဖာရင်ဟိုက်) ရှိသည်။ နှစ်ပတ်လည်ပျမ်းမျှမိုးရွာသွန်းမှုသည် ၁၅၂၇.၇ မီလီမီတာ (၆၀.၁၅ လက်မ) ရှိသည်။ ဇွန်လသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန် အမြင့်ဆုံးဖြစ်ပြီး ၂၃.၆ ဒီဂရီစင်တီဂရိတ် (၇၄.၅ ဒီဂရီဖာရင်ဟိုက်) ပတ်ဝန်းကျင်ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ကာ ၀.၉ဒီဂရီစင်တီဂရိတ် (၃၃.၆ ဒီဂရီဖာရင်ဟိုက်) ရှိသည်။

## သွားရောက်မှု
* Ikoma Sanjo Station of Ikoma Cable Line

## ပြင်ပလင့်များ
* 
* Ministry of the Environment of Japan
* Official website of the Geographical Survey Institute in Japan 

## ကိုးကား
ကဏ္ဍ:ဂျပန်နိုင်ငံရှိ တောင်များ
ရှိရခမိတောင်

**ရှိရခမိတောင်** (白髪山, Shirakami-yama) သည် ဂျပန်နိုင်ငံ၊ ဟယောဂေါ့ခရိုင်၊ ဆဆယာမမြို့တွင် တည်ရှိသည့် တောင်တစ်ခု ဖြစ်သည်။ အမြင့် ၇၂၁.၄ မီတာ ရှိသည်။ ဤတောင်ကို အခြားအမည်ဖြင့် "တန်းဘဖုဂျိ" ဟု ခေါ်သည်။ အဓိပ္ပါယ်မှာ "တန်းဘစီရင်စု၏ ဖူဂျီတောင်" ဖြစ်သည်။ ဟယောဂေါ့ခရိုင်၏ တောင် ၅၀ စာရင်းနှင့် ခင်ခိတောင် ၁၀၀ စာရင်းတွင် ပါဝင်သည်။

## အကြောင်းအရာ
ရှိရခမိတောင်သည် တန်းဘကုန်းမြင့်ရှိ တောင်များထဲမှ ထင်ရှားသည့်တောင်တစ်ခု ဖြစ်သည်။ ဖူဂျီတောင်နှင့် ဆင်တူသည့်ပုံသဏ္ဌာန်ရှိသည့်အတွက် ထင်ရှားခြင်း ဖြစ်သည်။ ဤတောင်သည် ဒေသတွင် တစ်ခုတည်းသီးခြားလွပ်လပ်စွာ တည်ရှိနေသည့်တောင်ဖြစ်သည့်အတွက် ခရီးသွားများသည် ပတ်ပတ်လည်ကို တောင်ထိပ်မှ လွပ်လပ်စွာကြည့်ရှုနိုင်သည်။ ဤတောင်သည် မုခိုဂဝမြစ်၏ ရေအရင်းအမြစ်ရရှိရာနေရာလည်း ဖြစ်သည်။

## ယုံကြည်ကိုးကွယ်မှုနှင့် သမိုင်းကြောင်း
ရှိရခမိတောင်နှင့် မဆွတ်အိုတောင်သည် ထိုဒေသတွင် နေထိုင်သူများ၏ ဝတ်ပြုဆုတောင်းရာနေရာလည်း ဖြစ်သည်။ ဤတောင်သည် အိုဆာကာမှ တဂျိမစီရင်စု၊ ကျိုတိုမှ ဟရိမစီရင်စုသို့သွားရာ ရှေးယခင်က လမ်းကြောင်းအဟောင်းအနီးတွင် တည်ရှိသည်။  ဒဏ္ဍာရီတစ်ခုတွင် ဖော်ပြထားသည်မှာ ၁၂ ရာစု "အိချိ - နို - တနိ" စစ်ပွဲပြီးနောက်ကာလတွင် ပျောက်ဆုံးသွားသည့် ဆာမူရိုင်း ဟဲအိခဲ (Heike) ၏ ဇနီးတစ်ဦးသည် တောင်ခြေတွင် နေထိုင်ခဲ့ပြီး သူ၏ ခင်ပွန်းကို ရှာဖွေတွေ့ရှိခဲ့သည်ဟ ဆိုကြသည်။

## သွားရောက်မှု
* Furuichi Station of Fukuchiyama Line
* Sasayamaguchi Station of Fukuchiyama Line

## ကိုးကား
* The Geographical Survey Institute in Japan 
* "Shinban Furusato Hyogo 50 San", Hyōgoken Sangaku Renmei

ကဏ္ဍ:ဂျပန်နိုင်ငံရှိ တောင်များ
တခတောင် (အိုဆာကာ/ဟယောဂေါ့)

**တခတောင်** (高岳, Taka-dake) သည် ဂျပန်နိုင်ငံ၊ အိုဆာစီရင်စု၊ နိုဆဲမြို့နှင့် ဟယောဂေ့ါခရိုင်၊ အိနဂဝမြို့တို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ ဤတောင်သည် "အိုဆာကာရှိ တောင် ၅၀ စာရင်း" တွင် ပါဝင်သည်။ "ဟိုခုဆဲဆွတ်အမျိုးသားဥယျာဉ်" ၏ အဓိကကျသည့် အစိတ်အပိုင်းတစ်ခုလည်း ဖြစ်သည်။

## အကြောင်းအရာ
တခတောင်သည် ဟိုခုဆဲဆွတ်တောင်တန်းများထဲတွင် အဓိကကျသည့်တောင်တစ်ခု ဖြစ်သည်။ ဟိုခုဆဲဆွတ်တောင်တန်းများကို တစ်ခါတရံ "တန်းဘကုန်းမြင့်" ၏ အစိတ်အပိုင်းတစ်ခုအနေဖြင့် ဖော်ပြကြသည်လည်း ရှိသည်။ တခတောင်သည် ထိုဒေသတွင် တည်ရှိသည့် ခန်းပိတောင်၊ ယောခိုအိုတောင်နှင့် ဟန်းခိုခိုအုတောင်တို့ကဲ့သို့ ပုံစံဆင်တူသည့်တောင်တစ်ခု ဖြစ်သည်။

## ကိုးကွယ်မှု
တခတောင်သည် တြိဂံပုံသဏ္ဌာန်ရှိပြီး တောင်ပတ်ဝန်းကျင်ရှိ လူအများအတွက် ဝတ်ပြုဆုတောင်းရာနေရာတစ်ခု ဖြစ်သည်။  တောင်၏ အလယ်တွင် ကိုးကွယ်မှုဆိုင်ရာအဓိကျသည့်နေရာဖြစ်သည့် အိနဂဝဖုဒိုဆွန်းကျောင်းတော်ရှိသည်။

## တောင်တက်လမ်းကြောင်း
တောင်ထိပ်သို့ တက်ရောက်ရန် လမ်းကြောင်းသုံးခုရှိသည်။ အထင်ရှားဆုံးမှာ ဆုဂိအိုဘတ်စကားမှတ်တိုင် မှ အိနဂဝဖုဒိုဆွန်းကျောင်းတော်သို့ သွားရောက်ရသည့် လမ်းကြောင်း ဖြစ်သည်။ ဤလမ်းကြောင်းသည် နှစ်နာရီခန့် ကြာမြင့်သည်။ မိုရိဂမိဘတ်စကားမှတ်တိုင်မှ သွားမည်ဆိုပါက လမ်ကြောင်းနှစ်ခု ရှိနေသည်။ အကြမ်းဖျင်းအားဖြင့် မိုရိဂမိဘတ်စကားမှတ်တိုင်မှ တောင်ထိပ်သို့ ကြာမြင့်ချိန် ၂ နာရီခွဲ ဖြစ်သည်။

## သွားရောက်ခြင်း
* Sugio Bus Stop of Hankyu Bus
* Morigami Bus Stop of Hankyu Bus

## ရုပ်ပုံများ

Image:Takadake02.JPG|တောင်ဘက်အရပ်မှ မြင်ရသည့် တခတောင်
Image:Takadake03.JPG|တောင်ထိပ်
Image:Takadake04.JPG|တောင်ထိပ်မှ မြင်ရသည့် အရှေ့တောင်ဘက်မြင်ကွင်း
Image:Takadake05.JPG|တောင်ထိပ်မှ မြင်ရသည့် အနောက်တောင်ဘက်မြင်ကွင်း
Image:Takadake06.JPG|အိနဂဝဖုဒိုဆွန်းကျောင်းတော်တွင် ရှိသည့် ခွန်းဂိုရေတံခွန်
Image:Takadake07.JPG|Acra at Inagawa Fudoson Temple
Image:Takadake08.JPG|တခတောင်မြင်ကွင်းတစ်ခု

## ကိုးကား
* Hokusetsu, Kyoto Nishiyama, Shobunsha, 2007
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
ဟခုတောင် (ဟယောဂေါ့)

**ဟခုတောင်** (白山, Haku-san) သည် ဂျပန်နိုင်ငံ၊ ဟယောဂေါ့ခရိုင်၊ နိရှိဝခိမြို့တွင် တည်ရှိသည့် တောင်တစ်ခု ဖြစ်သည်။ ဤတောင်သည် "ဟယောဂေါ့တောင် ၅၀ စာရင်း" တွင် ပါဝင်သည်။
	
## အကြောင်းအရာ
ဟခုတောင်သည် ချူးဂျိုခုတောင်တန်းများတွင် ပါဝင်သည်။ "ဟခုဆန်" (ဟခုတောင်) ဟူသည့် အမည်သည် တောင်ထိပ်တွင်ရှိသည့် "ဟခုဆန်းဂွန်းဂန်း" နတ်ကျောင်းအမည်ကို အစွဲပြုဖြစ်ပေါ်လာသည်။ ဟခုဆန်းဂွန်းဂန်းသည် ရှင်းတိုးဘာသာ၏ ဂိုဏ်းခွဲတစ်ခု ဖြစ်သည်။ ၎င်းဘာသာ၏ ပင်မကျောင်းတော်သည် ဂိဖုစီရင်စု၊ ဖုခုအိစီရင်စုနှင့် အိရှိခဝစီရင်စုတို့၏ နယ်နိမိတ်ပေါ်တွင် တည်ရှိသည့် အမည်တူတောင်ဖြစ်သည့် ဟခုတောင်ထိပ်တွင် တည်ရှိသည်။ ဤဒေသတွင် ဟခုတောင်သည် ရှုဂန်းဂိုးဘာသာ၏ ပင်မအချက်အချာနေရာတစ်ခု ဖြစ်သည်။ ဆိုဂွန်းဂျိကျောင်းတောသည် တောင်ခြေတွင် တည်ရှိပြီး ဝတ်ပြုဆုတောင်းမှုများ ပြုလုပ်ရာနေရာတစ်ခု ဖြစ်သည်။

## သွားရောက်မှု
*Honkuroda Station of JR West Kakogawa Line

## ကိုးကား
*Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
တန်းဂျောတောင်

**တန်းဂျောတောင်** (丹生山, Tanjō-san) သည် ဂျပန်နိုင်ငံ၊ ဟယောဂေါ့ခရိုင်၊ ခိုးဘဲမြို့၊ ခိတရပ်ကွက်၊ ယမဒ၊ ခဆမိုတိုတွင် တည်ရှိသည့် တောင်တစ်ခု ဖြစ်သည်။ တန်းဂျောတောင်တန်းတွင် ပါဝင်သည့် တောင်ဖြစ်ကာ အမြင့် ၅၁၄ မီတာ (၁၆၈၆ ပေ) ရှိသည်။

## အကြောင်းအရာ
တန်းဂျောတောင်သည် တန်းဂျောတောင်တန်းတွင် အမြင့်ဆုံး ဖြစ်သည်။ ထို့အပြင် တောင်တန်း၏ သင်္ကေတအဖြစ်လည်း တည်ရှိနေသည်။ တောင်၏ အလယ်တွင် "မယောယောဂျိ" ဟုအမည်ရှိသည့် ဗုဒ္ဓဘာသာကျောင်းတော်ရှိသည်။ ကျောင်းတော်ကို ကိုရီးယားဘုရင်တစ်ပါးဖြစ်သည့်  Seong ၏ သားတော်မင်းသား "ဒွန်းအန်းဂယောဂျ" က တည်ဆောက်ခဲ့သည်။ လက်ရှိအချိန် တည်ရှိနေသည့်ကျောင်းတော်သည် မူလကျောင်းတော်၏ အစိတ်အပိုင်းတစ်ခုဖြစ်သည်ဟု ယုံကြည်ရသည်။ ကျောင်းတော်သည် မာကျူရီသတ္ထု၏ မူလရင်းမြစ်ဟောင်းနေရာဖြစ်သည်ဟု ယုံကြည်ရသည်။ အဘယ့်ကြောင့်ဆိုသော် "ဂန်းဂျော" ၏ မူလအဓိပ္ပါယ်မှာ မာကျူရီဟု အဓိပ္ပါယ်ရှိသည်။ တန်းဂျောနတ်ကျောင်းသည် မာကျူရီနတ်ကသမီး၏ ကျောင်းတော်ဖြစ်သည်။

## သွားရောက်မှု
* Tanjō Jinja Mae Bus Stop of Kobe City Bus
* Tsukihara Bus Stop of Kobe City Bus

## ရုပ်ပုံများ

Tanjosankei07.JPG|တန်းဂျောတောင်ထိပ်ရှိ တန်းဂျောနတ်ကျောင်း
Image:Tanjosankei08.JPG|တန်းဂျောတောင်ရဲတိုက်၏ အထိမ်းအမှတ်
Image:Tanjosankei09.JPG|တန်းဂျောတောင်ရဲတိုက်အပျက်အစီးများ
Image:Tanjosankei10.JPG|မယောယောဂျိကျောင်းတော်အပျက်အစီးများ
Image:Tanjosankei11.JPG|မယောယောဂျိကျောင်းတော်အပျက်အစီးများ

## ကိုးကား
* ‘Kansaishuhen no Yama 250’, Yama to Keikokusha Osakashikyoku
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
အိအိုးတောင် (အခန်)

**အိအိုးတောင်** (硫黄山, Iō-zan) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ အခန်မီးတောင်အုပ်စုတွင် ပါဝင်သည့် မီးတောင်တစ်ခု ဖြစ်သည်။ ဤတောင်သည် တဲရှိခဂမြို့၏ နယ်နိမိတ်အတွင်း တည်ရှိသည်။

တောင်သည် တစ်ချိန်က ဆာလဖာထုတ်ယူရန် မိုင်းတူးခဲ့သဖြင့် "အိအိုးတောင်" ဟူသည့် အမည်ဖြစ်လာခဲ့သည်။ အအိနုဘာသာစကားဖြင့် ဤတောင်ကို "အတိုဆန်းအုပုရိ" (ဝတ်လစ်စလစ်တောင်) ဟု ခေါ်ကြသည်။ ဤတောင်သည် ပြောင်ရှင်းနေပြီး ဘာမျှမရှိပေ။ တောင်သည် ထိုကဲ့သို့ ဘာမျှမရှိသော်လည်း အလွန်နိမ့်သည့် အမြင့် ၅၀၈ မီတာ (၁၆၆၇ ပေ) ရှိသည့်အတွက် တောင်ပေါ်ပေါက်ပင်များ ပေါက်ရောက်နေသည်။

## ရုပ်ပုံများ

File:Atsosa Nupuri-201709.jpg|အဝေးမှ မြင်ရပုံ
File:Drone panorama of sulphur plumes at Mount Iō, Akan Mashu National Park.jpg|Fumaroles
File:Mount Io Teshikaga Hokkaido Japan10n.jpg|လည်ပတ်သူများအတွက် စင်တာ

## ကိုးကား
ကဏ္ဍ:ဂျပန်နိုင်ငံရှိ တောင်များ
တိုင်းရှခုတောင်

**တိုင်းရှခုတောင်** (帝釈山, Taishaku-san) သည် ဂျပန်နိုင်ငံ၊ ဟယောဂေါ့ခရိုင်၊ ခိုးဘဲမြို့၊ ခိတရပ်ကွက်၊ ယမဒ၊ ဆခမိုတိုတွင် တည်ရှိသည့် တောင်တစ်ခု ဖြစ်သည်။ ဤတောင်သည် တန်းဂျောတောင်တန်းတွင် ပါဝင်သည်။ အမြင့် ၅၈၅.၉ မီတာ (၁၉၂၂ ပေ) ရှိသည်။

## အကြောင်းအရာ
တိုင်းရှခုတောင်သည် တန်းဂျောတောင်တန်းတွင် ဒုတိယအမြင့်ဆုံးတောင် ဖြစ်သည်။ တန်းဂျောတောင်တန်းသည် ရော့ခိုးတောင်တန်း၏ အစိတ်အပိုင်းတစ်ခုအဖြစ် တည်ရှိသည်။ တိုင်းရှခု ဟူသည့်အမည်သည် ဗုဒ္ဓဘာသာတွင် ပါရှိသည့် Śakra နတ်သမီးမှ ဖြစ်ပေါ်လာသည်။ တောင်ထိပ်တွင် မယောယောဂျိကျောင်းတော်၏ "အိုခုနိုအင်း" ရှိသည်။

## ရုပ်ပုံများ

Image:Tanjosankei01.JPG|မနက်ခင်း အစောပိုင်းတွင် မြင်ရသည့် တန်းဂျောတောင်များ  (၂၀၀၈ ခုနှစ်၊ အောက်တိုဘာ)
Image:Tanjosankei04.JPG|တိုင်းရှခုတောင်ထိပ်ရှိ ဘာသာရေးဆိုင်ရာပစ္စည်းများ(၂၀၀၈ ခုနှစ်၊ အောက်တိုဘာ)
Image:Tanjosankei05.JPG|တိုင်းရှခုတောင်ထိပ်မှ မြင်ရသည့် တောင်ဘက်အရပ်မြင်ကွင်း  (၂၀၀၈ ခုနှစ်၊ အောက်တိုဘာ)
Image:Tanjosankei06.JPG|တိုင်းရှခုတောင်ထိပ်မှ မြင်ရသည့် အနောက်ဘက်အရပ်မြင်ကွင်း  (၂၀၀၈ ခုနှစ်၊ အောက်တိုဘာ)

## သွားလာရေး
* Tanjō Jinja Mae Bus Stop of Kobe City Bus
* Tsukihara Bus Stop of Kobe City Bus

## ကိုးကား
* 'Kansaishuhen no Yama 250', Yama to Keikokusha Osakashikyoku
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
အိဝဟရတောင်

**အိဝဟရတောင်** (岩原山, Iwahara-yama)သည် ဂျပန်နိုင်ငံ၊ ဟယောဂေါ့ခရိုင်၊ တခရဇုခမြို့တွင် တည်ရှိသည့် တောင်တစ်ခု ဖြစ်သည်။ ၅၇၃ မီတာ မြင့်သည်။

## အကြောင်းအရာ
ဤတောင်သည် ဆဲတိုနိုင်းခိုင်းအမျိုးသားဥယျာဉ်နယ်မြေ၏ အစိတ်အပိုင်းတစ်ခု ဖြစ်သည်။ ရော့ခိုးတောင်တန်းများ၏ အရှေ့ဘက်တောင်ကြောတွင်ရှိသည့် တောင်ထိပ်ဖြစ်သည်။ တခရဇုမြို့ရှိတောင်များထဲတွင် အမြင့်ဆုံး ဖြစ်သည်။

## သွားရောက်မှု
* Eden no Sono Bus Stop of Hankyu Bus
* Shirubeiwa Bus Stop of Hankyu Bus

## ကိုးကား
* Shozo Tamaki, *Rokkosan Hakubutsushi*, Kobe Shimbun Shuppan Center
* Official Home Page of Setonaikai National Park
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
တခအိုတောင်

**တခအိုတောင်** (高尾山, Takao-san) သည် ဂျပန်နိုင်ငံ၊ တိုကျိုမြို့၊ ဟချိအိုးဂျိတွင် တည်ရှိသည့် တောင်တစ်ခု ဖြစ်သည်။ ဤတောင်ကို "မဲဂျိနော့မိုရိတခအိုအမျိုးသားဥယျာဉ်" အတွင်းထည့်သွင်းသတ်မှတ်ကာ ကာကွယ်စောင့်ရှောက်ထားသည်။ အမြင့် ၅၉၉ မီတာ (၁၉၆၅ ပေ) ရှိသည်။ တိုကျိုမြို့လယ်မှ တစ်နာရီကြာခရီးအကွာအဝေးတွင်ရှိသည်။ တောင်တက်လမ်းကြောင်း ရှစ်ခုရှိပြီး တောင်တက်ခြင်းဖြင့် ထင်ရှားသည့်တောင်လည်း ဖြစ်သည်။ နှစ်စဉ် ဤတောင်သို တက်ရောက်လည်ပတ်သူပေါင်း ၂.၅ သန်း ရှိသည်။ "တမတောသိပ္ပံဥယျာဉ်" သည် ဤတောင်ခြေတွင် တည်ရှိသည်။

တခအိုတောင်သည် ရှင်းတိုးဗုဒ္ဓဘာသာတွင် ပါရှိသည့် "တန်းဂု" (tengu) နှင့် ဆက်စပ်မှုရှိနေသည်။ တောင်တွင် ဗုဒ္ဓဘာသာကျောင်းတော်တစ်ခုဖြစ်သည့် "တခအိုဆန်ယခုအိုးအင်းယူးခိဂျိ" ကျောင်းတော် ရှိသည်။ ဤကျောင်းတော်တွင် ခရီးသွားများသည် တန်းဂုထံ ကံကောင်းခြင်းများရရှိရန်အတွက် ဆုတောင်းမှုများ ပြုလုပ်ကြသည်။ ကျောင်းတော်ကို ရှင်းဂွန်းဗုဒ္ဓဘာသာဂိုဏ်းက ပိုင်ဆိုင်သည်။

## တောင်တက်ခြင်း
တခအိုတောင်ထိပ်ပေါ်သို့ တက်ရောက်ရန်ကြာချိန်သည် ပျမ်းမျှ ၉၀ မိနစ် ဖြစ်သည်။ သို့သော်လည်း ဤကြာချိန်သည် တောင်ပေါ်သို့ တက်ရောက်ပုံတက်ရောက်နည်းပေါ်မူတည်၍ ကွဲပြားမှု ရှိနိုင်သည်။ တောင်ပေါ်သို့ တက်ရောက်မည်ဆိုပါက တောင်ခြေမှ စတင်ကာ တက်ရောက်သည့် နည်းလမ်းနှင့် တောင်၏ လမ်းတစ်ဝက်မှ ကေဘယ်ကြိုးကား သို့မဟုတ် funicular စီး၍ တက်ရောက်သည့် နည်းလမ်းနှစ်မျိုး ရှိသည်။ "တခအိုဇန်ကေဘယ်ကြိုးကားလိုင်း" သည် ဤဝန်ဆောင်မှုနှစ်မျိုးစလုံးကို ဆောင်ရွက်လျက်ရှိသည်။ စနစ်တွင် ဘူတာနေရာလေးခုရှိပြီး funicular  အတွက် ၂ ခု၊ ကေဘယ်ကြိုးကားလိုင်းအတွက် ၂ ခု ဖြစ်သည်။ သို့သော်လည်း တောင်အောက်ခြေရှိ ဤဘူတာများ၏ အကွာအဝေးသည် မီတာများစွာ ခြားသည်။

## ရုပ်ပုံများ

File:Sign of Summit of Mt. Takao taken in May 2009.jpg|တခအိုတောင်ထိပ်ရှိ လမ်းပြဆိုင်းဘုတ်များ
File:Abies firma3.JPG|တခအိုတောင်မှ မြင်ရသည့် တိုကျိုမြို့
File:Fuji from Takao 1.JPG|ဖူဂျီတောင်ကို တခအိုတောင်မှ မြင်ရပုံ
File:Takao Mountain Railroad funicular.jpg|Funicular
File:Takaosan Yakuouin hondo.JPG|တခအိုဆန်ယခုအိုအင်းပင်မကျောင်းတော်
File:Keio-Takaosan-Onsen-Gokurakuyu.jpg|Keio Takaosan Onsen Gokurakuyu

## ပြင်ပလင့်များ
* Official website (Japanese)
* "Citizens' Association to Protect Wildlife of Mt.Takao" website (Japanese)
* Trail map (Japanese)
*Keio Takaosan Onsen Gokurakuyu
*Head Temple Takao-san Yakuo-in

## ကိုးကား
ကဏ္ဍ:ဂျပန်နိုင်ငံရှိ တောင်များ
ဇော်ဟိန်း

ဒုတိယဗိုလ်ချုပ်ကြီး **ဇော်ဟိန်း** သည် မြန်မာ့တပ်မတော်အရာရှိကြီးတစ်ဦးဖြစ်ပြီး လက်ရှိ စစ်ရေးချုပ်အဖြစ် တာဝန်ထမ်းဆောင်နေသူဖြစ်သည်။ ယင်းမတိုင်မီက စစ်ထောက်ချုပ် အဖြစ်လည်းကောင်း၊ ရန်ကုန်တိုင်းစစ်ဌာနချုပ်နှင့် နေပြည်တော်တိုင်းစစ်ဌာနချုပ်တို့၏ တိုင်းမှူးအဖြစ်လည်းကောင်း အဆင့်ဆင့် တာဝန်ထမ်းဆောင်ခဲ့သည်။

## ပညာရေး 
စစ်တက္ကသိုလ် အပတ်စဉ် (၃၈) ဆင်း ဖြစ်ပြီး၊ ပြန်တမ်းဝင်အမှတ်မှာ ကြည်း ၂၈၀၈၉ ဖြစ်သည်။ ယင်းအပတ်စဉ်တွင် စစ်ဦးစီးအရာရှိချုပ် (ကြည်း) ဒုတိယဗိုလ်ချုပ်ကြီး သန်းထိုက် နှင့် စစ်ဆင်ရေးအထူးအဖွဲ့မှူး တစ်ဦးဖြစ်သည့် ဒုတိယဗိုလ်ချုပ်ကြီး ကိုကိုဦး တို့လည်း ပါဝင်ခဲ့သည်။

ဒုတိယဗိုလ်ချုပ်ကြီး ဇော်ဟိန်း သည် စစ်တက္ကသိုလ် တက်ရောက်စဉ် အောင်စစ်သည်ဆု နှင့်  လေ့ကျင့်ရေးထူးချွန်ဆု နှစ်ဆု ရရှိခဲ့သူဖြစ်သည်။ 

## စစ်မှုထမ်းခြင်း 
၁၉၉၅ ခုနှစ်ကစပြီး မြန်မာ့တပ်မတော်တွင် ဒုဗိုလ်အဆင့်ဖြင့် စစ်မှုစထမ်းခဲ့သည်။

ဗိုလ်ချုပ်မှူးကြီး မင်းအောင်လှိုင် သည် ဗိုလ်မှူးချုပ် ရာထူးဖြင့် ၂၀၀၃ ခုနှစ် ဩဂုတ်လမှ ၂၀၀၄ ခုနှစ် နိုဝင်ဘာလအထိ စစ်တက္ကသိုလ် ကျောင်းအုပ်ကြီး အဖြစ် တာဝန်ထမ်းဆောင်ခဲ့ပြီး၊ ယင်းကာလအတွင်း ၎င်းသည် ဗိုလ်မှူးချုပ် မင်းအောင်လှိုင် ၏ ကိုယ်ရေးအရာရှိ အဖြစ်လည်း တာဝန်ထမ်းဆောင်ခဲ့သည်။

သူသည် နေပြည်တော်တိုင်း စစ်ဌာနချုပ်တွင် စစ်ဆင်ရေး G2 အဖြစ်လည်းကောင်း၊ ထို့နောက် G1 အဖြစ်လည်းကောင်း အဆင့်ဆင့် တာဝန်ထမ်းဆောင်ခဲ့ပြီး၊ အင်းတိုင်ရှိ တပ်မ (၁၁) ၏ တပ်မမှူး အဖြစ်လည်း တာဝန်ထမ်းဆောင်ခဲ့သည်။

၂၀၂၀ ပြည့်နှစ် ဇွန်လတွင် တပ်မ (၁၁) တပ်မမှူး အဖြစ်မှ တပ်မတော် နည်းပညာတက္ကသိုလ် ကျောင်းအုပ်ကြီး အဖြစ် ရာထူးတိုးခဲ့ပြီး၊ ထိုနှစ်အတွင်းပင် ဆက်လက်၍ စစ်တက္ကသိုလ် ကျောင်းအုပ်ကြီး အဖြစ် ပြောင်းရွှေ့ တာဝန်ထမ်းဆောင်ခဲ့သည်။
၂၀၂၁ ခုနှစ် ဩဂုတ်လတွင် နေပြည်တော်တိုင်း စစ်ဌာနချုပ် တိုင်းမှူး အဖြစ်၊ ၂၀၂၃ ခုနှစ် မေလတွင် ရန်ကုန်တိုင်း စစ်ဌာနချုပ် တိုင်းမှူး အဖြစ်၊ ၂၀၂၄ ခုနှစ် ဒီဇင်ဘာလတွင် စစ်ထောက်ချုပ် အဖြစ်၊ ၂၀၂၆ ခုနှစ် ဇန်နဝါရီလတွင် စစ်ရေးချုပ် အဖြစ် အဆင့်ဆင့် ခန့်အပ် တာဝန်ပေးအပ်ခံရသည်။အသက် (၅၀) မပြည့်မီတွင်ပင် ဒုတိယဗိုလ်ချုပ်ကြီး အဆင့်သို့ ရောက်ရှိခဲ့သူ ဖြစ်ခဲ့သဖြင့်၊ ဗိုလ်ချုပ်မှူးကြီး မင်းအောင်လှိုင်၏ ယုံကြည်မှုရသူ တစ်ဦးအဖြစ်လည်း သတင်းမီဒီယာအချို့တွင် တင်စားဖော်ပြခံရသည်။

## မိသားစုဘဝ 
၂၀၁၁ ခုနှစ်မတိုင်မီ အုပ်ချုပ်ခဲ့သော မြန်မာ့စစ်အစိုးရ၏ အုပ်ချုပ်ရေးအဖွဲ့အစည်းဖြစ်သည့် နအဖအစိုးရအဖွဲ့ (၁၉၉၇ – ၂၀၁၁) တွင် သစ်တောရေးရာဝန်ကြီး အဖြစ် တာဝန်ထမ်းဆောင်ခဲ့ဖူးသော ဦးသိန်းအောင် နှင့် ဒေါ်ခင်ဌေးမြင့် တို့၏ သားဖြစ်သည်။

## ရရှိခဲ့သည့် ဆု 
၂၀၂၂ ခုနှစ်၊ နိုဝင်ဘာ  ၁၇  ရက် တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ၎င်းအား တပ်မတော်၊စွမ်းဆောင်မှုဆိုင်ရာ ဂုဏ်ထူးဆောင်ဘွဲ့တစ်ခုဖြစ်သည့် ဇေယျကျော်ထင်ဘွဲ့ ချီးမြှင့်ခဲ့သည်။

## ကိုးကား
မိုရပ်ပုတောင်

**မိုရပ်ပုတောင်** (モラップ山, Morappu-san) သည် ဂျပန်နိုင်ငံ၊ ဟော့ကိုင်းဒိုးကျွန်း၊ "ရှိခိုဆွတ် - တိုယအမျိုးသားဥယျာဉ်နယ်မြေ" တွင် တည်ရှိသည့် တောင်တစ်ခု ဖြစ်သည်။ ဤတောင်သည် ရှိခိုဆွတ်ရေကန်၏ ကမ်းဘောင်ပေါ်တွင် တည်ရှိသည်။

## ပိုမိုဖတ်ရှုရန်
* Paul Hunt, ''Hiking in Japan: An Adventurer's Guide to the Mountain Trails'', Tokyo, Kodansha International Ltd., 1988.  and  C0075

## ကိုးကား
ကဏ္ဍ:ဂျပန်နိုင်ငံရှိ တောင်များ
ရဲဘွန်းတောင်

**ရဲဘွန်းတောင်** (礼文岳, Rebun-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ရဲဘွန်းမြို့ တွင် တည်ရှိသည့် တောင်တစ်ခု ဖြစ်သည်။ ရဲဘွန်းကျွန်းတွင် အမြင့်ဆုံးနေရာလည်း ဖြစ်သည်။

## တောင်တက်ခြင်း
ရဲဘွန်းတောင်သို့ တက်ရောက်ရာလမ်းကြောင်းကို "နိုင်းရို" (Nairo) ဟု ခေါ်သည်။ ဤလမ်းကြောင်းတွင် သောက်ရေမရရှိနိုင်ပေ။ ကြာမြင့်ချိန် သုံးနာရီ ဖြစ်သည်။ တောင်ထိပ်ရှိ မြင်ကွင်းသည် ကျွန်းတစ်ခုလုံး၏ လှပသည့်ရှုခင်းကို ပေးစွမ်းနိုင်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
အိဝခုရတောင်

**အိဝခုရတောင်** (岩倉山, Iwakura-yama) သည် ဂျပန်နိုင်ငံ၊ ဟယောဂေါ့ခရိုင်၊ တခရဇုခမြို့တွင် တည်ရှိသည်။ အမြင့် ၄၈၈.၄ မီတာ (၁၆၀၂ ပေ) ရှိသည်။

## အကြောင်းအရာ
အိဝခုရတောင်သည် "ဆဲတိုနိုင်းခိုင်းအမျိုးသားဥယျာဉ်" ၏ အစိတ်အပိုင်းတစ်ခု ဖြစ်သည်။ ဤတောင်သည် ရော့ခိုးတောင်တန်း၏ အရှေ့ဘက်တောင်ကြောတွင် တည်ရှိသည့် တောင်ထိပ်တစ်ခု ဖြစ်သည်။ တောင်ထိပ်တွင် ရှင်းတိုးနတ်ကျောင်းတစ်ခုဖြစ်သည့် "အိဝခုရ" နတ်ကျောင်းရှိသည့်အတွက် တောင်၏ အမည်သည်လည်း "အိဝခုရတောင်" ဟု တွင်ခဲ့သည်။

## သွားလာရေး
* Takarazuka Station of the JR Fukuchiyama Line (JR Takarazuka Line)
* Takarazuka Station of the Hankyu Takarazuka Line or the Hankyu Imazu Line

## ကိုးကား
* Shozo Tamaki, *Rokkosan Hakubutsushi*, Kobe Shimbun Shuppan Center
* Official Home Page of Setonaikai National Park
* Official Home Page of the Geographical Survey Institute in Japan 

ကဏ္ဍ:ဂျပန်နိုင်ငံရှိ တောင်များ
နခယမတောင်

**နခယမတောင်** (中山, Nakayama) သည် ဂျပန်နိုင်ငံ၊ ဟယောဂေါ့ခရိုင်၊ တခရဇုခုမြို့တွင် တည်ရှိသည့် တောင်တစ်ခု ဖြစ်သည်။

## တည်နေရာ
တောင်သည် မြို့၏ အနောက်ဘက်တွင် တည်ရှိသည်။ တောင်၏ အရှေ့ဘက်တွင် "နခယမဒဲရ" ကျောင်းတော်ရှိသည်။ တောင်သည် အမြင့် ၄၇၈ မီတာ ရှိသည်။ တောင်ထိပ်မှနေ၍ အိုဆာကာမြို့ပြကို ကြည့်ရှုခံစားနိုင်သဖြင့် အိုဆာကာ-ခိုးဘဲဒေသရှိ တောင်တက်သမားများအကြားတွင် ထင်ရှားသည်။ တောင်သည် မီးရထားပို့ဆောင်ဆက်သွယ်ရေးလမ်းကြောင်း ကောင်းမွန်သည့်နေရာတွင် ရှိသည်။

## သွားလာရေး
* Nakayama-kannon Station of Hankyu Takarazuka Line
* Nakayamadera Station of Fukuchiyama Line.

## ကိုးကား
ကဏ္ဍ:ဂျပန်နိုင်ငံရှိ တောင်များ
ယောနဟတောင်

**ယောနဟတောင်** (与那覇岳, Yonaha-dake; Okinawan:Yunahwa-daki) သည် ဂျပန်နိုင်ငံ၊ အိုကီနာဝါစီရင်စု၊ အိုကီနာဝါကျွန်း၊ ခုနိဂမိရွာတွင် တည်ရှိသည်။ အမြင့် ၅၀၃ မီတာ (၁၆၅၀ ပေ) ရှိသည်။ အနီးအနားတွင် "ယောနဟဒခဲ" တည်ရှိပြီး အမြင့် ၄၉၈ မီတာ (၁၆၃၄ ပေ) ရှိသည်။ "ယောနဟဒခဲ" တွင် triangulation station လည်း ရှိသည်။

## အမည်နာမ
ဂျပန်ဘာသာစကားဖြင့် "ယောဟနတောင်" ကို ခန်ဂျိအက္ခရာဖြင့် 与, 那 နှင့် 覇 တို့ဖြင့် ရေးသားရသည်။ ခန်ဂျိများသည် မူရင်းစကားလုံး သို့မဟုတ် မွေးစားစကားလုံးများ၏ အသံထွက်များကို ဖော်ပြသည့်အက္ခရာများ ဖြစ်သည်။

## ပထဝီသွင်ပြင်
ယောဟနတောင်သည် အိုကီနာဝါစီရင်စု၏ မြို့တော်ဖြစ်သည့် နဟမြို့မှ မြောက်ဘက် ၈၀ ကီလိုမီတာ (၅၀ မိုင်) ခန့်တွင် ရှိသည်။ ခုနိဂမိရွာ၊ အိုခုမဒေသ၏ အရှေ့ဘက် ၄.၅ ကီလိုမီတာ (၅၀ မိုင်) အကွာတွင် တည်ရှိသည်။ ယောနဟတောင်သည် အိုကီနာဝါကျွန်းတွင် ဒုတိယမြောက်အမြင့်ဆုံးတောင် ဖြစ်သည်။ ပထမအမြင့်ဆုံးတောင်မှာ အိုမိုတိုတောင်ဖြစ်ကာ အိရှိဂခိမြို့တွင် တည်ရှိပြိး ၅၂၅ မီတာ (၁၇၂၄ ပေ) မြင့်သည်။ ယောဟနတောင်သည် "အိုကီနာဝါ ခိုင်းဂန်းအမျိုးသားဥယျာဉ်နယ်ြမြေ" တွင် ပါဝင်ပြီး ဥယျာဉ်နယ်မြေထဲ၌ အမြင့်ဆုံးတောင် ဖြစ်သည်။ တောင်ခြေတွင် ရှိသည့် ခနိဂမိရွာမှ တောင်ထိပ်သို့ ဆက်သွယ်ဖောက်လုပ်ထားသည့် လမ်းတစ်ခုလည်း ရှိသည်။ref name="nipponika">

## မြစ်များ
*
*
*

## ယန်းဘရုတော
ယောဟနတောင် သည် ယန်းဘရုသစ်တော၏ အလယ်တွင် တည်ရှိသည်။ ဤသစ်တောသည် ဟိဂရှိရွာ၊ ခုနိဂမိရွာနှင့် အိုးဂိမိရွာတို့၏ နယ်နိမိတ်များသို့ ဖြန့်ကျက်တည်ရှိနေသည်။ ယန်းဘရုသစ်တော အာရှတိုက်ရှိ အပူလျော့ပိုင်းမိုးသစ်တောများထဲတွင် ရှင်သန်ကျန်ရှိနေသေးသည့် အကြီးဆုံးတောလည်း ဖြစ်သည်။ ဤသစ်တောတွင် များစွာသော သဘာဝသစ်ပင်များ၊ ငှက်များ၊ တိရစ္ဆာန်များ စသည်တို့သည် နေထိုင်ကျက်စားကြသည်။

## စစ်တပ်စခန်းများ
ယောဟနတောင်ထိပ်သည် အမေရိကန်ရေတပ်၏ အခြေစိုက်စခန်း Camp Gonsalves ၏ အနောက်ဘက် ခန့်မှန်းခြေ ၂ ကီလိုမီတာ (၁ မိုင်) အကွာတွင် တည်ရှိသည်။

## ပြင်ပလင့်များ
*与那覇岳天然保護区 

## ကိုးကား
ကဏ္ဍ:ဂျပန်နိုင်ငံရှိ တောင်များ
မိခမိတောင်

**မိခမိတောင်** (三上山) သည် ဂျပန်နိုင်ငံ၊ ရှိဂစီရင်စု၊ ယဆုမြို့တွင် တည်ရှိသည်။ ပင်လယ်ရေမျက်နှာပြင်အထက် ၄၃၂ မီတာ (၁၄၁၇ ပေ) အမြင့်တွင် ရှိသည်။ ဤတောင်သည် အတော်လေး နိမ့်သဖြင့် "အိုးမိဖုဂျိ" ဟု ခေါ်ကြသေးသည်။ 

တောင်သည် "မိခမိ - တနခမိ -ရှိဂရခိစီရင်စုအမျိုးသားပန်းခြံ" တွင် ပါဝင်သည်။ ဤပန်းခြံကို ၁၉၆၉ တွင် စတင်တည်ထောင်ခဲ့သည်။ ရှိဂစီရင်စုတွင် အမြင့်ဆုံးတောင်ဖြစ်သည့် အိဘုခိတောင်နှင့်အတူ မိခမိတောင်သည်လည်း "တိုကျို - ကျိုတို- အိုဆာကာကျည်ဆန်ရထား" ဖြတ်သန်းသွားသည့်အခါတွင် မြင်ရသည့် မြင်ကွင်းဖြစ်သည်။ ဂျပန်တို့၏ ရှေးဟောင်းမြို့တော်ဖြစ်သည့် ကျိုတိုမြို့၏ ရှေးခေတ်စာပေများတွင်လည်း မြို့၏ အနီးရှိ မိခမိတောင်သည် ပါဝင်လေ့ရှိသည်။ 

မိခမိတောင်ခြေတွင် ရှင်းတိုးဘာသာ၏ မိခမိနတ်ကျောင်း ရှိသည်။ ဤနတ်ကျောင်းကို "မိခမိဂျင်းဂျ" ဟု ခေါ်သည်။

## ပြင်ပလင့်များ
* Photo Guide: Mount Mikami

## ကိုးကား
ကဏ္ဍ:ဂျပန်နိုင်ငံရှိ တောင်များ
ခဆွတ်မတောင်

**ခဆွတ်မတောင်**  (勝澗山, Katsuma Yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ အိုခုရှိရိမြို့၊ အိုခုရှိရိကျွန်းတွင် တည်ရှိသည့် မီးတောင်တစ်ခု ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ယအဲတောင်

**ယအဲတောင်** (八重岳, Yae-dake; Kunigami: Yē-dakī, Okinawan: Yē-daki) သည် ဂျပန်နိုင်ငံ၊ အိုကီနာဝါကျွန်း၊ အိုကီနာဝါစီရင်စု၊ မိုတိုဘုမြို့တွင် တည်ရှိသည်။ ဤတောင်ကို "ယအဲဒခဲတောင်" သို့မဟုတ် "ယအဲတခဲတောင်" ဟုလည်း ခေါ်ကြသည်။ မိုတိုဘုကျွန်းဆွယ်တွင် အမြင့်ဆုံးတောင် ဖြစ်သည်။ အမြင့် ၄၅၃.၄ မီတာ (၁၄၈၇ ပေ ၆လက်မခွဲ) ရှိသည်။ တောင်၏ အနီးအနားတွင် ၁၄ ရာစုကာလတွင် တည်ဆောက်ထားခဲ့သည့် နခိဂျင်းရဲတိုက်နှင့် နဂိုရဲတိုက်တို့ ရှိသည်။ ဤတောင်ကို အိုကီနာဝါတိုက်ပွဲကာလအတွင်း ဂျပန်တို့သည် အဓိကခုခံကာကွယ်သည့်နေရာအဖြစ် အသုံးပြုခဲ့သည်။ လက်ရှိကာလတွင် မတ်လတွင် ကျင်းပသည့် ဆာကူရာပွဲတော် (桜祭り, Sakura Matsuri)  သည် အထူးထင်ရှားသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဒိုဒိုတောင်

**ဒိုဒိုတောင်** (百々ヶ峰, Dodo-ga-mine) သည် ဂျပန်နိုင်ငံ၊ ဂိဖုစီရင်စု၊ ဂိဖုမြို့၏ မြောက်ဘက်ပိုင်းတွင် ရှိသည့် တောင်ဖြစ်သည်။ ဤတောင်ကို "ဒိုဒိုဂမိနဲတောင်" ဟုလည်း ခေါ်သည်။ အမြင့် ၄၁၇.၉ မီတာ (၁၃၇၁ ပေ) ရှိသည်။ မြို့တွင် အမြင့်ဆုံးတောင် ဖြစ်သည်။ တောင်၏ လွင်ပြင်ငယ်တွင် မဆွတ်ဒိုရေကန်နှင့် ဟဂိရေတံခွန်များ ရှိသည်။

## တောင်တက်ခြင်း
တောင်ထိပ်သို့ တက်ရောက်ရန် လမ်းကြောင်း ၆ ခု ရှိသည်။ ၎င်းတို့မှာ -
* Mitahora Kōbō Route (三田洞弘法ルート)
* Matsuo Pond Route (松尾池ルート *Matsuoike Rūto*)
* Shōrai Danchi Route (松籟団地ルート)
* Nishiyama Yongō-fun Route (西山4号墳ルート)
* Nishiyama Danchi Route (西山団地ルート)
* Suwa Shrine Route (諏訪神社ルート *Suwa Jinja Rūto*)

တိုးခိုင်းသဘာဝလမ်းကြောင်း သည် ဒိုဒိုတောင်ကို ဖြတ်သန်းဖောက်လုပ်ထားသည်။ ဤလမ်းကြောင်းသည် တောင်သို့ တက်ဆင်းနိုင်ရန် အမျိုးမျိုးသော လမ်းကြောင်များကိ အသုံးပြုထားသည်။

## တောင်ထိပ်ရှိ နေရာများ
* ဟခုတောင် နက္ခတ်ကြည့်မျှော်စင်(白山展望台 *Hakusan Tenbōdai*)
* နဂရမြစ် နက္ခတ်ကြည့်မျှော်စင် (長良川展望台 *Nagaragawa Tenbōdai*)

## ပြင်ပလင့်များ
## ကိုးကား
ကဏ္ဍ:ဂျပန်နိုင်ငံရှိ တောင်များ
အိုမိုတိုတောင်

**အိုမိုတိုတောင်** (於茂登岳, Omoto-dake; Yaeyama: Umutu-daki) သည် ဂျပန်နိုင်ငံ၊ အိုခိနဝ၊ အရှိခဂခိကျွန်းတွင် တည်ရှိသည့် တောင်တစ်ခု ဖြစ်သည်။ ဤတောင်နှင့်အတူ ခဘိရပင်လယ်အော်ကို နိုင်ငံတော်အဆင့်လှပသာယာသည့်နေရာတစ်ခုအဖြစ် သတ်မှတ်ထားသည်။

## အကြောင်းအရာ
တောင်၏ အမြင့်သည် ပင်လယ်ရေမျက်နှာပြင်အထက် ၅၂၅.၅ မီတာ (၁၇၂၄ ပေ) ဖြစ်သည်။ အိုခိနဝစီရင်စုတွင် အမြင့်ဆုံးတောင် ဖြစ်သည်။ အိရှိဂခိကျွန်းပေါ်တွင် တည်ရှိကာ အိုမိုတိုတောင်တန်း၏ အလယ်ဗဟိုအနီးတွင် တည်ရှိသည်။ အိုမိုတိုတောင်တန်းသည် ကျွန်း၏ မြောက်ဘက်ကမ်းခြေတစ်တစ်လျှောက် အရှေ့မှအနောက်သို့ သွယ်တန်းတည်ရှိနေသည်။

ပထဝီသွင်ပြင်အရ တောင်သည်  Neogene ခေတ်ကာလကတည်းက နှမ်းဖတ်ကျောက်များဖြင့် ဖြစ်တည်ပေါ်ပေါက်လာခဲ့သည်။ မိယရမြစ်သည် အရှေ့မြောက်မှ စီးဆင်းကာ၊ နဂုရမြစ်သည် တောင်၏ တောင်ဘက်မှ စီးဆင်းလျက်ရှိသည်။ ဤမြစ်နှစ်စင်းသည် ကျွန်း၏ သောက်သုံးရေနှင့် စိုက်ပျိုးရေအတွက် အဓိကရင်းမြစ်များ ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
Brave (ဝက်ဘ် ဘရောက်ဇာ)

ဘရေ့ဗ် (အင်္ဂလိပ်စာဖြင့်- Brave) သည် ကိုယ်ရေးအချက်အလက် လုံခြုံမှုနှင့် စွမ်းဆောင်ရည် အလေးထား ဖန်တီးထားသော ဝက်ဘ်ဘရောက်ဇာတစ်ခု ဖြစ်သည်။ ၎င်းက အွန်လိုင်း ကြော်ငြာများနှင့် နောက်ယောင်ခံကုဒ်များကို ပုံသေအားဖြင့် ပိတ်ပင်ပေးသည်။ ထိုသို့ ပိတ်ပင်ပေးခြင်းသည် ဒေတာ စုဆောင်းရယူမှုကို လျှော့ချပေးသဖြင့် စာမျက်နှာ ပြသရန်ကြာချိန် လျော့ကျစေသည်။

Brave သည် ကိုယ်ရေးအချက်အလက် လုံခြုံရေး လုပ်ဆောင်ချက်များကို အော်တို ဖွင့်ပေးထားသောကြောင့် အခြား ဘရောက်ဇာများစွာနှင့် ကွာခြားပါသည်။ သုံးစွဲသူများအနေဖြင့် အခြေခံ ကာကွယ်မှု ရရှိရန်အတွက် Extension များ ထပ်မံ ထည့်သွင်းရန် မလိုပါ။ ဤဘရောက်ဇာကို Brave ဆော့ဖ်ဝဲက ဖန်တီးရေးသားထားပါသည်။
Brave တွင် မိမိဆန္ဒအရ ရွေးချယ်နိုင်သည့် ကိုယ်ရေးအချက်အလက် လုံခြုံမှုရှိသည့် ကြော်ငြာပြသရေးနှင့် ရှာဖွေရေးဆိုင်ရာ လုပ်ဆောင်ချက်များလည်း ပါရှိပါသည်။ ဤလုပ်ဆောင်ချက်များသည် ပင်မ ရှာဖွေကြည့်ရှုရေး လုပ်ဆောင်ချက်များအပြင် သီးခြားပါရှိသော လုပ်ဆောင်ချက်များဖြစ်သည်။

### သမိုင်းကြောင်း 
Brave ကို 2016 ခုနှစ်တွင် စတင်ထုတ်ဝေခဲ့သည်။ Brave ကို Brendan Eich နှင့် Brain Bondy တို့က ပူးတွဲတည်ထောင်ခဲ့ကြသည်။ Brendan Eich သည် Java Script ကဲ့သို့ ဝက်ဘ်နည်းပညာများတွင် ပါဝင်ဆောင်ရွက်မှုအတွက် လူသိများသော ဆော့ဖ်ဝဲအင်ဂျင်နီယာတစ်ဦးဖြစ်သည်။ တည်ထောင်သူများသည် ကိုယ်ရေးအချက်အလက် လုံခြုံမှု၊ ကြော်ငြာတင်မှုနှင့် ဝက်ဘ်ပေါ်တွင် သုံးစွဲသူ ထိန်းချုပ်ပိုင်ခွင့်စသည့် ကိစ္စရပ်များကို ဖြေရှင်းပေးနိုင်ရန် Brave ကို ဖန်တီးခဲ့ကြသည်။ ၎င်းတို့ နှစ်ဦးသားသည် အဆိုပါဘရောက်ဇာကို ဖန်တီးရေးသား၍ မွမ်းမံထိန်းသိမ်းရန် Brave Software Inc ကို တည်ထောင်ခဲ့ကြသည်။ အစောပိုင်း ဖန်တီးရေးသားမှုတွင် ဘရောက်ဇာအဆင့်၌ ကြော်ငြာများနှင့် နောက်ယောင်ခံကုဒ်များကို ပိတ်ပင်ခြင်းကို အလေးထား၍ ဖန်တီးခဲ့ကြသည်

2017 ခုနှစ်မှ 2020 ခုနှစ်အကြားတွင် Brave သည် စားပွဲတင် ကွန်ပျူတာနှင့် မိုဘိုင်း ပလက်ဖောင်းများစွာကို တိုးချဲ့ပံ့ပိုးပေးခဲ့သည်။ ဤကာအလအတွင်း၌ ဘရောက်ဇာတွင် ကိုယ်ရေးအချက်အလက်လုံခြုံရေး တူးလ်များနှင့် စွမ်းဆောင်ရည် မွမ်းမံမှုများကို ထည့်သွင်းပေးခဲ့သည်။

2021 ခုနှစ်နောက်ပိုင်းမှစ၍ ရှာဖွေရေး၊ မိုဘိုင်း အထောက်အကူနှင့် ကိုယ်ရေးအချက်အလက်လုံခြုံရေး စံသတ်မှတ်ချက်များစသည်တို့တွင် ဆက်လက်ဖန်တီးခဲ့ကြသည်။ 2020 နှစ်လယ်ပိုင်းအထိ Brave ကို ဆက်လက် မွမ်းမံထိန်းသိမ်းလျက်ရှိသည်။

### ကိုးကား
အတဂေါ့တောင် (မိနိမိဘိုးဆိုး၊ ချိဘ)

**အတဂေါ့တောင်** (愛宕山, Atago-yama) သည် ဂျပန်နိုင်ငံ၊ ချိဘခရိုင်၊ ခမိုဂဝမြို့နှင့် မိနမိဘိုးဆိုးမြို့တို့၏ နယ်နိမိတ်ပေါ်တွင် ရှိသည့် တောင်တစ်ခု ဖြစ်သည်။ ပင်လယ်ရေမျက်နှာပြင်အထက် ၄၀၈.၂ မီတာ (၁၃၃၉ ပေ) အမြင့်တွင် ရှိသည်။ ချိဘခရိုင်တွင် အမြင့်ဆုံးနေရာလည်း ဖြစ်သည်။ မိနဲအိုခတောင်တန်းဒေသ၏ အနောက်ဘက်တွင် တည်ရှိသည်။ အတဂေါ့တောင်၏ အမည်ကို ခန်ဂျိအက္ခရာဖြင့် 愛 နှင့် 宕 တို့ကို အသုံးပြုရေးရသည်။愛 သည် "အချစ်"၊ 宕 သည် "ဂူ" ဟူ၍ အဓိပ္ပါယ်ရှိသည်။  ဂျပန်နိုင်ငံတစ်ဝန်း အခြားအမည်တူတောင်များလည်း ရှိသဖြင့်  ဤတောင်ကို မိနဲအိုခအဂဂေါ့တောင် ဟူ၍လည်း သိကြသည်။ အထင်ရှားဆုံး အမည်တူသည့် အခြားတောင်မှာ ကျိုတိုမြို့ အနောက်မြောက်ဘက်ရှိ တန်းဘတောင်တန်းများတွင် ပါဝင်သည့် အတဂေါ့တောင် ဖြစ်သည်။

## သမိုင်းကြောင်း
အတဂေါ့တောင်သည် ရှေးခေတ် အဝစီရင်စုနယ်တွင် တည်ရှိသည်။ ထိုစီရင်စုနယ်သည် ဘိုးဆိုးကျွန်းဆွယ်၏ တောင်ဘက်ထိပ်ပိုင်းကို ပိုင်ဆိုင်သည်။ ပထမရှောဂွန်းနှင့် တည်ထောင်သူဖြစ်သည့် Minamoto no Yoritomo (1147–1199) သည် ကျိုတိုမြို့သို့ ပြန်သည့်အခါတွင် အဝစီရင်စုနယ်သို့ ခဏဝင်ရောက်လည်ပတ်ခဲ့ကာ ရှောဂွန်းအတဲကို တည်ထောင်ခဲ့သည်။ သူသည် အတဂေါ့တောင်သို့ လည်ပတ်ခဲ့ကာ တောင်ထိပ်တွင် ဂျိဇိုးဘိုဆဆွတ် ( Jizō Bosatsu) ၏ ရုပ်တုကို ရည်စူးပြုလုပ်ခဲ့ပြီး ဤဒေသသို့ ပြန်လာရန် ကတိပြုခဲ့သည်။

## JASDF မိနဲအိုခယမ အခြေစိုက်စခန်းခွဲ
အတဂေါ့တောင်သည် လက်ရှိအချိန်တွင် JASDF Mineokayama Sub-Base လေတပ်အခြေစိုက်စခန်းတစ်ခုအဖြစ် တည်ရျိနေသည်။ စခန်းတွင် လေကြောင်းကာကွယ်ရေးစနစ်များကို ဂျပန်လေကြောင်းကာကွယ်ရေးတပ်  (JASDF) က တပ်ဆင်ထားသည်။ တောင်ထိပ်ကို ၁၉၅၅ ခုနှစ်တွင် အမေရိကန်လေတပ်က သိမ်းယူခဲ့ပြီး နောက်ပိုင်းတွင် JASDF သို့ လွှဲပြောင်းပေးခဲ့သည်။ ရေဒါအဆောက်အဦများ တည်ဆောက်ခြင်းကို ၁၉၇၈ ခုနှစ်တွင် စတင်ခဲ့သည်။ ဤနေရာသည် ဗျူဟာအရ ဂျပန်နိုင်ငံ၏ ကာကွယ်ရေးအတွက် အဓိကကျသည့် နေရာဖြစ်သည်ဟု ဆိုသည်။ တောင်တွင် တောင်၏အမြင့်ကို သတ်မှတ်တိုင်းတာရေးစခန်းဖြစ်သည့် triangulation station နှင့် အတဂေါ့နတ်ကျောင်းတို့ ရှိသည်။

## တောင်တက်ခြင်း
တောင်သည် JASDF ၏ ခွင့်ပြုချက်ကို ရယူကာ တက်ရောက်နိုင်သည်။ ခွင့်ပြုချက်ရရှိနိုင်ရန် တစ်ပတ်ကြိုတင်ကာ JASDF Mineokayama Sub-Base လေတပ်အခြေစိုက်စခန်းမှ ခွင့်ပြုချက်ရရယူရန် လိုအပ်သည်။ ခွင့်ပြုချက်သည် အမြဲတမ်းရရှိနိုင်ခြင်း မရှိပေ။ ရေဒါအဆောက်အဦများကို ဓာတ်ပုံရိုက်ယူခြင်းကို ခွင့်ပြုခြင်း မရှိပေ။ ထို့အပြင် တောင်ရှိ triangulation station သို့ သွားရောက်ခြင်းကိုလည်း တားမြစ်ထားသည်။ အတဂေါ့တောင်ထိပ်သည် ဂျပန်နိုင်ငံရှိ အများပြည်သူတက်ရောက်ရန် ခွင့်ပြုထားခြင်း မရှိသည့် အမြင့်ဆုံးတောင်ထိပ် ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဒိုင်းမရုတောင်

**ဒိုင်းမရုတောင်** (大丸山, Daimaru-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟဒခတောင်တန်းတွင် ပါဝင်သည့်တောင်တစ်ခု ဖြစ်သည်။ ဟော့ကိုင်းဒိုးကျွန်း၊ ဟိရိုအိုမြို့ရှိ  "ဒိုင်းမရုတောအုပ်ပန်းခြံ" တွင် ပါဝင်သည့်တောင်ဖြစ်သည်။

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
မရုတောင် (ဟိရိုအို)

**မရုတောင်** (丸山, Maru-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းတွင် ပါဝင်သည့် တောင်တစ်ခု ဖြစ်သည်။ ဤတောင်သည် ဟော့ကိုင်းဒိုး၊ ဟိရိုအိုမြို့ရှိ  "မရုတောင်ပန်းခြံ" တွင် တည်ရှိသည်။

## ကိုးကား
* Geographical Survey Institute

ကဏ္ဍ:ဂျပန်နိုင်ငံရှိ တောင်များ
မိဇုဂဆဝတောင်

**မိဇုဂဆဝတောင်** (水ヶ沢山, Mizugasawa-yama) သည် ဂျပန်နိုင်ငံ၊ အအိုမိုရိခရိုင်၊ ဟိရနိုင်းမြို့တွင် ရှိသည့် တောင်တစ်ခု ဖြစ်သည်။ အိုးအုတောင်တန်း၏ မြောက်ဘက်ဆုံးတွင် တည်ရှိသည်။ နဆွတ်ဒိုမရိကျွန်းဆွယ်တွင် အမြင့်ဆုံးတောင်ဖြစ်သည်။ အမြင့် ၃၂၃.၄ မီတာ (၁၀၆၁ ပေ) ရှိသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
အိရှိခဝတောင်

**အိရှိခဝတောင်** (石川岳, Ishikawa dake; Okinawan: Ishichā-daki) သည် ဂျပန်နိုင်ငံ၊ အိုကီနာဝါခရိုင်၊ အုရုမမြို့တွင် ရှိသည့် တောင်တစ်ခု ဖြစ်သည်။ ဤတောင်သည် အုရုမမြို့တွင် အမြင့်ဆုံးနေရာဖြစ်သည်။ အမြင့် ၂၀၄ မီတာ (၆၆၉ ပေ) ရှိသည်။ ယခင်မြို့တော်ြဖစ်ခဲ့သည့် မြို့တော်ကို ဤတောင်၏ အနီးအနားနှင့် အိရှိခဝမြစ်အနီးတွင် ရှိသည့်အတွက် အိရှိခဝမြို့ဟု အမည်ပေးခဲ့သည်။ တောင်ထိပ်သို့ တက်ရောက်ရန် တောင်တက်လမ်းများ ရှိသည်။ သို့သော်လည်း အချို့လမ်းကြောင်းများသည် တောချုံထူထပ်နေသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
သာဓုခေါ်

**သာဓုခေါ်ဆိုခြင်း**သည် တရားဓမ္မများကို နာကြားရသည့်အခါ သို့မဟုတ် သူတစ်ပါး၏ ကုသိုလ်ကောင်းမှုကို မြင်တွေ့ရသည့်အခါ စိတ်ထဲတွင် ကြီးစွာသော ဝမ်းမြောက်မှု (ပီတိ) ဖြစ်ပေါ်လာရာမှ ထွက်ပေါ်လာသော အသံဖြစ်သည်။

ထိုဝမ်းမြောက်မှုသည် ရင်ထဲမှနေ၍ လည်ပင်း၊ ထိုမှတစ်ဆင့် နှုတ်ခမ်း၊ လျှာ စသည့် အသံဖြစ်အင်္ဂါများကို လှုပ်ခတ်ကာ "သာဓု၊ သာဓု၊ သာဓု" ဟူသော အသံအဖြစ် ထွက်ပေါ်လာခြင်း ဖြစ်သည်။

### ကျမ်းဂန်လာ ဥပမာ
အင်္ဂုတ္တိုရ် အဋ္ဌကထာ ဆရာ၏ ဖွင့်ဆိုချက်အရ သူတော်ကောင်းတရားကို ဟောကြားသည့်အခါ "သာဓု" ဟု ခေါ်ဆိုသူ၏ နှုတ်မှ ထွက်ပေါ်လာသော အသံသည် မွှေးပျံ့သော ရနံ့ နှင့် တူသည်ဟု ဆိုသည်။ 

ဥပမာအားဖြင့် ကြာဖြူ၊ ကြာညို ပန်းများသည် ရေထဲတွင် ပေါက်ဖွား၍ လှပမွှေးပျံ့သကဲ့သို့၊ သာဓုခေါ်သံသည်လည်း တရားနာပရိသတ်၏ နှုတ်ဖျားတွင် တင့်တယ်စွာ ဖြစ်ပေါ်လာသော တန်ဖိုးရှိသည့် အသံဖြစ်သည်။

### ပုညကြိယာဝတ္ထု (၁၀) ပါးတွင် ပါဝင်မှု
မြတ်စွာဘုရားရှင်၏ တရားတော်အရ သာဓုခေါ်ဆိုခြင်းသည် ပတ္တာနုမောဒနာ ကုသိုလ် (သူတစ်ပါးပြုသော ကုသိုလ်ကို ဝမ်းမြောက်နုမောဒနာပြုခြင်း) ဖြစ်ပြီး၊ ပုညကြိယာဝတ္ထု ၁၀ ပါးတွင် အရေးကြီးသော အချက်တစ်ချက် ဖြစ်သည်။

### ဘဝ၏ တန်ဖိုးနှင့် လမ်းညွှန်မှု
လူ့ဘဝသည် ရခဲသော ဘဝဖြစ်ပြီး ကောင်းမှု၊ ဆိုးမှု ခွဲခြားနိုင်သည့် အခွင့်အရေးရှိသည်။ မှန်ကန်သော လမ်းညွှန်မှုကို ရရှိသည့်အခါ၊ ပိတ်ထားသော အရာများကို ဖွင့်ပြပေးနိုင်သော ဓမ္မကထိကများ၏ တရားကို နာကြားရသည့်အခါ ဝမ်းမြောက်စွာ သာဓုခေါ်ဆိုခြင်းဖြင့် ကုသိုလ်ပွားများနိုင်ပါသည်။

နိဂုံးချုပ်အနေဖြင့် သူတော်ကောင်းတရားများကို နာကြားရပြီး "သာဓု" ခေါ်ဆိုနိုင်ခြင်းဖြင့် မင်္ဂလာရှိသော ဘဝကို တည်ဆောက်ကြရန် တိုက်တွန်းထားပါသည်။ 

### ဆက်စပ်ဖတ်ရှုရန်
* အမျှဝေခြင်း
* ပတ္တာနုမောဒန အကြောင်း
* ဒါန

### ကိုးကား
ရှောရှတောင်

**ရှောရှတောင်** (書写山, Shosha-yama) သည် ဂျပန်နိုင်ငံ၊ ဟယောဂေါ့ခရိုင်၊ ဟိမဲဂျိမြို့တွင် ရှိသည့်တောင်တစ်ခု ဖြစ်သည်။ ဤတောင်သည် "ဆဲဘန်းခယူးယောစီရင်စုအမျိုးသားဥယျာဉ်" ၏ အစိတ်အပေါင်းတစ်ခု ဖြစ်သည်။ ဟယောဂေါ့ခရိုင်၏ တောရိုင်းတိရစ္ဆာန်များကို အထူးစောင့်ရှောက်ထားသည့် ဧရိယာလည်း ဖြစ်သည်။  ထို့အပြင် ဤတောင်သည် ဟယောဂေါ့သစ်တော ၁၀၀ နှင့် ဖုရုဆတိုဟယောဂေါ့တောင် ၅၀ စသည်တို့တွင်လည်း ရွေးချယ်သတ်မှတ်ခြင်း ခံခဲ့ရသည်။

အန်းဂယောဂျိကျောင်းတော်နှင့် ဆိုင်းဂိုခုခန်းနွန်းဘုရားဖူးဝတ်ပြုရာနေရာတို့သည် တောင်ထိပ်တွင် ရှိသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
အုတဆွတ်တောင်

**အုတဆွတ်တောင်** (卯辰山, Utatsu-yama) သည် ဂျပန်နိုင်ငံ၊ အိရှိခဝစီရင်စု၊ ခနဇဝမြို့ရှိ တောင်တစ်ခု ဖြစ်သည်။ ဤတောင်ကို အခြားသော အမည်များဖြင့်လည်း သိကြသည်။ ၎င်းတို့မှာ မုခအိတောင်  (向山, Mukai-yama) ၊ မုခိုးတောင်(夢香山, Mukō-yama) ၊ ဂရူးတောင်  (臥竜山, Garyū-zan) နှင့် ခဆုဂတောင် (春日山, Kasuga-yama တို့ ဖြစ်ကြသည်။ တောင်စောင်းတွင် တိုယောခုနိနတ်ကျောင်းရှိသည်။ တောင်မှ အရှေ့ဘက်ရှိ ခနဇဝရဲတိုက်ကို မြင်ရသည်။ 

## သမိုင်းကြောင်း
အုတဆွတ်တောင်သည် ခနဇဝရဲတိုက်ကို အပေါ်စီးမှ ကြည့်ရှုနိုင်သည့်နေရာ ဖြစ်သည်။ အဲဒိုခေတ်တွင် သာမန်လူများအား တောင်သို့ တက်ရောက်ခွင့် ပိတ်ပင်ထားခဲ့သည်။ ဤသည်ကပင် ၁၈၅၈ ခုနှစ်၊ ဇူလိုင်လတွင် ဖြစ်ပွားခဲ့သည့် "အန်ဆဲမျက်ရည်လွှမ်းသည့်သောင်းကျန်းမှု" ကို ဖြစ်ပေါ်စေခဲ့သည်။ ဤဖြစ်ရပ်သည် လယ်ယာလုပ်သား ၂၀၀၀ ကျော်တို့၏ အဓိကရုဏ်းဖြစ်ပြီး ခေါင်းဆောင် ၇ ဦးသည့် ကွပ်မျက်ခံခဲ့ရသည်။ ၁၉၄၇ ခုနှစ်တွင် စာရေးဆရာ ရှုဆဲတိုခုဒ (Shusei Tokuda) ကို ဂုဏ်ပြုသည့် အထိမ်းအမှတ်ရုပ်တုကို တောင်ထိပ်အနီးတွင် တည်ဆောက်ခဲ့သည်။ ၎င်းရုပ်တုတွင် ဖော်ပြမည့်စာသားကို ကဗျာဆရာ မုရိုးဆိုင်းဆဲ က စာရေးသားခဲ့ပြီး ဗိသုကာပညာရှင် ယောရှိရိုးတနိဂုချိက ဒီဇိုင်းဆွဲခဲ့သည်။

၁၉၅၈ ခုနှစ်တွင်၊ တိရစ္ဆာန်ရုံတစ်ခုနှင့် ငါးပြတိုက်တစ်ခုကို ခနဇဝကျန်းမာရေးစင်တာ၏ အပန်းဖြေရေးအဆောက်အဦအနေအဖြစ် ဖွင့်လှစ်ခဲ့သည်။ သို့သော် ၁၉၉၃ ခုနှစ်တွင် ပိတ်သိမ်းခဲ့သည်။ စီရင်စု၏ အုတဆွတ်ယမဆူမိုပြိုင်ပွဲကွင်းကို ၁၉၆၀ ခုနှစ်တွင် ဖွင့်လှစ်ခဲ့သည်။ ၎င်းကွင်းကို အထက်တန်းကျောင်းများနှင့် ခနဇဝတက္ကသိုလ်တို့နှင့်အတူတကွ အသုံးပြုလျက်ရှိသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ